Jesuh Khrih nih a Khua mi hna a Philh hna lo | Radio Veritas Asia\nBupi nih nihin ni caah a kan thim piakmi cathiang cu (Luke 4:14-22) a si i “kan Bawipa Jesuh Khrih nih a rak tthan nak khua Nazareth khua ah kal in thawngtha bia a phuannak kong a si”. Jesuh Khrih nih a rak tthannak khua mi hna kha a rak philh hna lo. A rak tlawn hna i thawngtha bia a rak chimh hna.\nTu chan ah Jesuh Khrih hi rak nung than sehlaw a mi hna, a khua mi hna a ttanh tuk hna tiah a timi zong kan um men lai. Cu lak ah Pathian kong he pehtlai in khamhnak thawngtha bia a phuan tikah tuchan ah cun si sehlaw pastor pakhat, siloah Siangbawi pakhat hmuh in hmuh a si lai i fak deuh in a kong zong ceih a si men lai.\nNang le kei teh Pathian rian thiang a ttuan mi hna a soisel tu kan si bal ve maw? A nih nu a nih pa cu an khua mi hna lawng, a miphun lawng a ttanh hna tiah a ti bal mi kan si ve maw?\nJesuh nih an khua a phak tikah: “Bawipa Thlarau cu ka cungah a um, Sifakmi hna sin i Thawngtha chim awkah chiti a ka thuh i luatnak thanh awkah a ka thlah. Mitcaw mi hna sin i khuahmuh thannak pek awk le Hremmi hna luatter dingah a ka thlah, Bawipa nih a mi hna a khamh hna lai ding kum cu va thanh awkah a ka thlah!”(Lk 4:18-19) timi cathiang kong kha a chimh hna.\nKan nih hna zong nifatin kan rel kan theih mi cathiang hna in Jesuh nih thawngtha bia phuan ve dingin a kan sawm zungzal ve. Nihin kan peng kan ram nih a ton cuahmah mi harsat nak hna chungin luatnak, daihnak le hnemhnak thawngtha bia mikip sinah phuan dingin Jesuh nih a kan sawm. Thlarau mitcaw mi hna zong nih Pathian khamhnak lam an hmuh tthan i “lam le biatak le nunnak” (Jn 14:6) a si mi Jesuh sin an panh khawh tthannak hnga ding caah Jesuh nih a kan sawm i rian fial kan si ve hna.\nTipil nak a ing cang mi kan nih Khrihfa mi vialte hna zong nih Jesuh cawnpiak mi thawngtha bia phuan dingin rian kan ngei cio hna i, kan si khawh ning cio kan thazang ngeih ning cio in phuan khawh i zuam cio hna u sih.


YLA minung pali nih Laipa, Kyaw Kyaw cu tiva ah bom nan puah an ti ruangah fung in an tuk i a thi. Mahkong cu Pholeng nih (+Video) – Onlinenungak\nYLA minung pali nih Laipa, Kyaw Kyaw cu tiva ah bom nan puah an ti ruangah fung in an tuk i a thi. Mahkong cu Pholeng nih (+Video)\nSangau khua i YLA minung pali nih Laipa, Kyaw Kyaw cu tiva ah bom nan puah an ti ruangah fung in an tuk i a thi. Mahkong cu Pholeng nih YLA president bia an halnak video ngaih khawh a si. Amah president hi tiva ah a kal vemi a si. Abia chim ka ngaih tikah an tuknak ah thihdawh a si ko. Aruang cu minung pa 4 nih voihnih voithum cio fung in a zawmi tuk ahcun a thi ko lai cu. Fungtuk nak lawng in a thi lai lo. Phundang in an hremdan zong a um rih ko lai.\nMidang ahohmanh a hmutu dang an um ve lo tikah an duhning poah in bia an chim ko lai. Anmah Mizo le Lawngtlai Laimi dang cu si hna seh law fung in an tu hna lai lo. Phaisa an cawiter hna lai. Silole thong ah an thlak ko hna lai. Aruang cu ngatlai hlah uh tiah an khamnak tiva ah MNF party member a simi pawl nih bom an puah i nga tamngai an tlaih nan an hrem hna lo, phaisa lawng an liam ter ko hna. Kyaw Kyaw cu Kawlram mi a si caah nehsawh in fakpi in an hrem lai i mah an hremnak ahcun a thih hi a si ko lai. Aluancia kum tampi lio zongah Kala pa pakhat cu Aizawl YMA pawl nih ritthaisii na phurh tiah an puh i fak piin an vuak i a thi beh. Mahruang ah Kala pawl an thinhar tuk i Mizoram he an i pehtlaihnak lampi cu zarhhnih hrawng an phihkanh hna. Mahruang ah Mizoram mipi an hartuk i ei awk nei huaha loin thih dih an rak i tim kha.\nA tawinak chim ahcun Kyaw Kyaw hi Sangau khua YLA hremnak in a thi ko ti khawh a si. A poi bak. YLA nih cawiliamhnak an tuah awk hrimhrim a si. Cupin ah Kyaw Kyaw te chungkhar sin zongah nawlnak an tuah awk a si. A video hi rak ngai uh, tling deuh in nan theih lai nan anmah lei lawng chimmi cu zumh thlu ding a si ve lo. A chim dan ahcun a zawtnak ah thi seh law cu dawh in a chim. Van Tum


President Trump le WHO an buai chin lengmang; WHO nih China lungretheinak a pek ve cang. China a lungtlinlonak a chim\nPresident Trump nih coronavirus cu Wuhan laboratory in a chuak mi a si ti tehteh ka ngei tiah a chim. WHO nih cun Coronavirus hram/origin ah China nih dothlatnak/investigation a tuahnak ah kan nih tel ve lai, te ve kan duh tiin an chim. China nih WHO, UN Agency hi an sawm lai maw ti cu thei a si lo. President Trump nih China cu $1 trillion Tarrif cu miak a tim tiin a chim.\nUS intelligence pawl nih Coronavirus hi minung nih an sermi a si lo ti le laboratory ah genetically modified a si lo ti an zum cang. WHO spokesman Tarik Jasarevic nih cun Chinese scientific research ah tel an duh tih a chim i : “WHO hi international partners, China cozah nih Coronavirus hi saram (animal origins) in a chuak mi a si mawh ti dothlatnak ah a kan sawm ve hrim ding a si ti ruahchannak kan ngei tiah a chim\nUS nih China dantat khawhnak ding lam a kawl cang i, Tarrif hmangin China hi hrem a si lai maw “SOVEREIGN IMMUNITY” phih piak an si lai. George Sorial , Trump Organization top executive a rak si tawn mi nih, The Washington Post a chim ning a cun, White House officials nih Coronavirus ruangah US nih a sung mi a tamtuk cang caa “China’s sovereign immunity” tlawmter an duh, cun US cozah nih China cu dantatnak a kal pi khawh cang lai tiah a chim\nSource in Reuters a chim ning ah cun State Department, White House National Security Council, Treasury Department & Pentagon nih lam (Options ) an kal cang tiin a chim, Sourc dang ah a lang ning ah cun President Trump ruahnak an cheu cang/advice tiin an ttial\nSpokesman for China’s Foreign Ministry nih US cu fakpi in a phomh ve e, ral cu China kan si lo. Virus tu hi a si. Dantatnak maw hremnak pek nan tim mi kong hi ka rak chim bantuk in zeihman international precedent a um lo. Mi thatna hmuh piak lo in soisel le thangchiat hi zeihman thahnemnak a um l ttin a chim\nPresident Trump nih China bia chim mi hi a zum kho hrim lo i, Mah zawtnak kongah bia le hla/theories a tam ngai . Scientific people, intelligence people le midang dang nih mah kong hi dothlatnak an tuah lio a si i, thil dik le hman mi cu a rau hlan ah thei cawlh a si cang lai tiah a chim\nThe WHO’s Europe director nih cun Europe ram dang dang nih lockdown an kal pi mi an loose deuh ruangah ralrinnak a pek hna i, Coronavirus hi a ra tthan khawh mi a si. Sii hmuh hlan ah cun voih 2,3 zong a ra tthan khawh mi a si. Vawleicung ramkip vialte a hlan bantuk in nan um kho lai lo. cucaah ralrin tein um i zuam hna u si. Ralrin tein kan um lo ah cun a ra than lai i kan tuar tuk cang lai tiah ralrinnak bia a chim\nBe the first to comment on "President Trump le WHO an buai chin lengmang; WHO nih China lungretheinak a pek ve cang. China a lungtlinlonak a chim"


Pu Ngun San Aung Sin Lawmhpinak Cakuat By: Roland Thang – Chin 11 News\nPu Ngun San Aung Sin Lawmhpinak Cakuat By: Roland Thang\nCONGRATULATIONS! Kawlram caan karlak hruainak(lakhruak hruainak ) i rian khinh na sinak cung ah lawmhpinak kan ngei. Na ka theih bal mi minung ka si lai lo tiah ka ruah. Roland Thang ka si i, Japan ram ah sianginn kumli tluk ka kai hnu ah Tokyo khualipi ah a um mi IT college sianginn pakhat in degree ka lak hnu ah Japan cozah sin ah pawcawmnak rian an ram ah ttuan ding in nawlnak ka tuah hna i legal tein pawcamnak rian a ttuan cuahmah lio mi Kawlrammi, Na miphun hawi pakhat ka si ve tiah theihternak vun i tuah ta ka duh.\nDawtnak lungput le dinfelnak he ram na hruai lai ti mi pin ah pumpak in a dang zeihmanh ruahchannak ka ngei lo. A tubantuk in Kawlram politics thlihran” Cepa a duh mi nih Cepa i lak u, Arttau a duh mi zong nih Cepa i lak u” ti mi caan lio ah rian khinh mi na cohlan i,” Ralkap caah ka ttuan lai lo, Lairam le Laimi phun” caah ka ttuan lai na ti mi le, “ Lai mi nih kan ttuan lo i miphun dang pi hna nih an ttuan ahcun Lairam le Laimi caah zawnruahnak an ngei lai lo”, tiah na bia ruang ah za ah za in(100%)kan zumh i, thazaang zong kan pek bak.\nSoiseltu le dohtu tampi lak ah a ka dawtu le ttanhtu an um ve ko ti na theihnak ding ah minung pakhat ka rak i chap ve. Dohtu le soiseltu hna ruang ah thachiatnak na ngeih sualnak hnga lo thlacamnak in ka rak in bawmh ve lai. Cozah riansang na rak ttuan lio ah Lairam le Laimi phun ca i thilttha tampi na rak kan tuah piak mi cung ah upat hmaizahnak kan pek i, a thar in caanttha na ngeih tthan mi ca zong ah thilttha tampi na kan tuah piak rih lai tiah ruahchannak tampi ka ngei fawn.


Trump nih kum 4 chung in a phuan duh lo mi Joe Biden nih thlariat a tuan hnuah a phuan\nUS hi vawlei super power ram a si caah US dirhmun hi cu mi vialte nih thei kan duh mi le kan rel huam ngai mi a si caah mah Chinpage hi US thawngpang lawng ka tial tawn. Like le follow vun tuah ve law, US thawngpang thar mi poah na rel khawh peng lai tinak a si.\nTrump administration lio ah, kum 4 chung in nuclear Warhead Arsenal an ngei mi an phuan bal lo mi cu President Joe Biden thlakua hrawng lawng President a vun tuan bak in\nUS warhead Arsenal dirhmun cu vawlei cung thei ding in a phuan cang. Biden administration nih 2020 September thla tiang,\nUS military 3,750 active & inactive nuclear warheads an ngei ti vawlei cung thei in an phuan cang. An ngei mi a tlawm ngai tinak a si. Natein kum 2019 nakin kum 2020 ah Warhead Arsenal cu 55% in a tlawm deuh tinak a si. Former President Trump kha, Russia he, Intermediate-Range Nuclear Forces (INF) treaty an ngei mi in a phuah.\nBiden administration nih Russia cu ‘arms control talks’/ New Start Treaty kongah i chawnnak ngei pi an nih tim.\nCun, kum 5 extension ah hnatlaknak an ngei hlei ah, thil dang ah i chawn lengmang si seh tiin hnatlaknak zong an ngei.\nRussia’s foreign minister Sergey Lavrov nih a chim ning ahcun, TASS news agency sin ah Russia nih Comprehensive Nuclear Test Ban Treaty (CTBT) kir than din lam kaupi a hun piak ti a chim. Atu dirhmun zoh ahcun, US nih Cold War hnuah nuclear warheads an ngei tlawm bik caan a si,\nUS nih Warhead a ngei tambik lio ah a ngei mi dihlak cu 31,200 warheads leng a si. Cred-RTK\nSalai lungthli tum nih a tial mi a dik ngai mi cu….2021 Nobel daihnak laksawng: a sunglawi hringhran ko Vawleicung laksawng lakah tihzah bikmi\n2021 Nobel daihnak laksawng cu Philippine journalist Ms Ressa le Russia journalist Mr Muratov nih an ngah. Thihphaihnak lakah tihnak ngei loin a dikmi thawngpang poah poah mizapi sin an phuan ngam i zalawng tein chimphuan khawhnak ‘freedom of speech’ an dirhkamh caah hi laksawng sang bik an pek hna hi a si.\nMs Ressa hi Philippines President Duterte a riantuannak a dik lomi vialte le a nawlngeihnak ningcang loin a hmang i minung tampi a thah hna nak kong vialte a phuang lengmangtu a si.\nDuterte tanpitu nih cun ram rawitu tiah an ruah i thah an duh, ‘kan in thah lai’ tiah an tlerh tawn. Duterte cozah zong nih taza an cuai lengmang mi a si.\nPresident Duterte a sualnak vialte a phuan piak lengmang i nai kha Duterte cu politics in kai din cang lai a ti beh (adikmi nih teinak a co). Mr Muratov zong hi Russia ah Putin cozah an eihmuarnak vialte a phuang dih lengmangtu a si. A riantuanti hawi 6 thah an tong cang, amah zong thah ding an tlerh lengmang ve.\nNain, tihnak ngei loin a dikmi thawngpang kha mipi sin ah a thanh zungzal hna caah daihnak laksawng sang bik an pek ve hi a si.\nLaksawng phaisa $1 million an ngah, an i cheuh lai tinak a si. Suu Kyi nih 1991 kum ah a ngah vemi bantuk kha a si. Nawlngeitu an sualnak phuan hi misual le a tanpitu hna nih cun ‘buainak le thenchenak’ chuahpi tiah an ruah.\nAn sualnak a lang dih ding an tih caah a dikmi a phuangtu hna kha an rem hna lo, thah ding an tlerh tawn hna.\nNain, a sualmi an sualnak phuan piak khawh lawng ah dinfelnak a um kho i daihnak le i remnak a leng. Cucu tutan Nobel Peace Prize nih fiang tein a langhter.\nBe the first to comment on "Trump nih kum 4 chung in a phuan duh lo mi Joe Biden nih thlariat a tuan hnuah a phuan"


Indonesia ramlak meikang nih ngakchia 10 million thinphang dirhmun ah a chiah hna | THE CHIN EXPRESS\nIndonesia ramlak meikang nih ngakchia 10 million thinphang dirhmun ah a chiah hna\n“Indonesia ramlak meikang ruangah a chuakmi thlithur nih ngakchia 10 million dengmang thinphang in a chiah hna” tiah UN nih September 24 ah cathluan a chuah.\nScientists nih ramlak meikang nih hin carbon dioxide tamtuk a chuahter an ti.\nRamlak meikang in a chuakmi meikhu thalo nih naihrawng cu Southeast Asia ram vialte a thuam dih i minung ngandamnak caah a that lo ruangah sianginn le airport tiang an khar hna.\nMinung tampi cu hmai huh an i cawk hna. Cheukhat cu sizung tiang an phan.\nIndonesia cozah nih a ram chung i cinthlaknak hmun ah mei duahmi hmih dingin vanlawng in meithattu thong tampi a thlah hna. Indonesia ram ah kum fatin lothlo pawl nih lo an duah peng nain khua a ro tuk ruangah 2015 thok in mei a lawn chin lengmang.\nKum 18 tang ngakchia 10 million dengmang cu meikang a zual tuknak Indonesia ram, Sumatra island le Borneo island ah an um. Cheu 4 ah cheu khat cu kum 5 tang an si tiah UNICEF nih a thanh.\nNgakchia chuak ka cu an pum chungi zawtnak khamtu (immune) a tlawm tuk rih ruangah an zawt fawi. Thlithur ruangah naupawi mi nih fa an hrin tik ah khing tlin lo (weights) le thla tlinglo in nau chuah khawh a si tiah UNICEF nih a ti.\n“Indonesia ram ah thli a thur tuk. Kum fatin ngakchia million cu thlithur an dawp i an ngandamnak caah tihnung a si pin ah sianginn tiang an kai lo,” tiah UNICEP rianttuan Debora Comini nih a chim.\nNihnihni in khan Malaysia le Singapore ram ah thlithur a hung zor deuh i van dum zong tlawmpal hmuh khawh a si cang. – CNA


Dr. Ms. Yang Hee Lee Le ICJ Biachah Nak: Kawlram Nih Tlangcung Mihna Le Rohingya Sinah A Buarmi Nuhrin Covo Le Cihhmih Timhnak Kong Hlathlai Ding In UN Nih ṭuanvo Pek Mi Asi – Chin World News Evening\nDr. Ms. Yang Hee Lee Le ICJ Biachah Nak: Kawlram Nih Tlangcung Mihna Le Rohingya Sinah A Buarmi Nuhrin Covo Le Cihhmih Timhnak Kong Hlathlai Ding In UN Nih ṭuanvo Pek Mi Asi\nJanuary 23, 2020 Salai Van World News\nDr. Ms. Yang Hee Lee le ICJ Biachah Nak: Provision Measure timi Lakhruak Lairel nak nawl pek locu: Genocide le Nuhrin Covo buarnak Ka Amen tinak asi ati. Kawlram Nuhrin Covo le Genocide kong ah UN Nawlngeitu Luzik (ကုလသမဂ္ဂရဲ့ မြန်မာနိုင်ငံဆိုင်ရာ လူ့အခွင့်အရေး အထူးကိုယ်စားလှယ် Yanghee Lee) asi. NLD Cozah nih Kawlram lutnak nawl an pe lo. Azaka zong thlenpiak ding ah UN ah caa an chiah (Pi Ci tenih). UN nih Kawlram Report cu an cohlan piak hna lo. Tuzawng Bangladesh lei ah a kal, Kawlram ah lutnak nawl aum lo caah. 2014 in nihin tiang Kawlram Nuhrin covo le Genocide Lairel nak nawl an pek mi asi (UN nih).\nKawlram nih Tlangcung mihna le Rohingya sinah a buarmi Nuhrin Covo le Cihhmih timhnak kong hlathlai ding in UN nih ṭuanvo pek mi asi. Bangladesh Khualipi Daka ah cu rianṭuan in aum lio asi. Nuhrin covo le Genocide an buarnak fektertu tehte hna kha ṭha tein kilven ding. Cazin ah khumh dih ding asi lai. Abuar tu Misual hrim kha Cazin le tehte ṭha tein Chuah pi ding. Kawlram nih Zeihmanh asi bal ṭung lo tiphun in aapheh mi hi Hmailei siding in thazang apek tu le lamhruaitu bantuk asi. Theihhngalh terlo in an I umter mi hi thazang pek asi lehlam.\nICJ nih Lakhruak Lairel nak umseh tiah Biachah asi ahcun Cihhmih timhnak le Cihhmih thahnawn nak ngawl ter ding ah a ṭhabik mi lam asi lai. Kawlram nih an tuah tak tak maw ti le an chimh mi le antuahser mi aarup maw ti zong kha Ramkip nih zoh le ngiat peng ah a ṭha lai. Cu locun an depde tuk I mi an kan dehcawh lai Kawlzia cu tiah fak tuk in a phawm ko hna hi. Hlan ahkhan cun an I pheh peng I tu zu a ngah ti lai lo. Kawlram nih An ram lutnak nawl an ka phih mi hi an mah dakaw an fak chin chin, An theih thiam lo ah hin Sivang tuk an si.\nNiki Diamond: Fortify Rights – Nuhrin Covo Ralhau phu: Nuhrin covo buarnak le kongkau vialte Kawlram Cozah kan chimh dih cang hna. Caa zong kan pe dih cang hna. An ngaih duh lo mi le an cohlan duhlo mi cu Adik mi Cozah le Mipi Cozah an si lo tinak asiko. Azapi tein zulh dih u kan ti hna lo. Acheuchum tal hi zulh uh law cohlan uh kan ti hna zong ah, an duh hlei lo. ICJ an kal zong zeihmanh a theih lo bantuk tein an I umter khawh I an hmur tleu ziziar tein an I phiah khawh fawn. Ralkap he I remh ṭhan nak duh ah Justice timi Dinfel nak kah kaltak in Chin Daniel I Thuphan tu kha an va chimh deuh. Nain Justice timi dindei nak cu lih he khua asa kholo ticu nihin ICJ biachah nak nih fiangtuk in a chimphuan cang. Misual Ralkap hna Khumzual in thildik loin an chimh sual caah mual an pho nak hi asi bik ko.\n2018 October ah Ms Yang Hee Lee chimh mi kha hnawn in Midang thlenpiak an timh ahkhan an hrawkhrawl mi kha ratheih cia asi cang. Dr. Yang nih Bangladesh aum chung ahchin ICC (နိုင်ငံတကာရာဇဝတ်ခုံရုံး ICC) lei cachuah pi ding zong rian pek asi ṭhan. A czain le akhawmsuat mi vialte ICC ah a chahn te hna lai. UN Security an palh nak bik cu Kawlram Azitzut le Dantat ding ah ICC tuan tein an rak ap lo kha apoicem mi cu asi. UN Biakam nak le Geneva Convention Vennak le Kilkam nak caah ṭhabik mi cu UN nawl le Power vialte ICC kut ah pek dih hi asi. UN security nih Kawlram kong cu ICC ah an ap khawh nak hnga biatak tein ka bawmh hna lai. (Dr.Yang).\nMipi Cozah le Democracy aduh mi Cozah nih Kawlram caah International Ad-hoc Tribunal an tuah rih lo mi hi ka khuaruah ahar bik mi asi. Rohingya hna Tlungṭhan awk asi khawh rih lo nak cu: Nihin tiang Ral I doh zungzal asi. Zalon tein Umkal nak nawl kawl Cozah nih an pe rih hna lo. NVC timi miphun sinak a deu an pe mihna hi a zualbik mi asi. Hi ruang ah Rohingya tamdeuh hin kir anduh lo nak cu asi. Kawlram hrim hrim hi Ralzam hna tlung ṭhan awk ah Ready si hrim lo. Amankhan mi Policy le Phungphai NLD Cozah nih an ngeih kho hrim rih lo.\nRalzam buk um mi hna sin ah le an Hruaitu hna sin ah Lawmhnak bia chimh. Thildik (Justice) le Dindeih nak caah UN le Vawlei theihhngalh in nan cawlcang nak le nan aw-an cung ah kan lawmh tuk hna. Hmai lei zong ah dindeih nak ah Ṭanrual ṭi zungzal ding in kan sawm hna. (Ms.Yang Hee Lee). Saya Rung Kaw\nThiland Mirumpa Nih A Darling Nu A Thah Hnuah A Cungah Ah A Tuahmi Thil Cu Tuksum Taktak


Min Aung Hlang Ralhrang Bu An (Tatzin ) Ning Tiawk In An Thah Hna - Chin Eleven News\nKIA le MNDAA hna nih Ralhrang တပ်ရင်း pakhat an dih huap dengmang in thah dih hna; KIA le MNDAA ibawmh in Sianram chaklei kap ah a um mi Mungku Myone, Mankhu le Manping karlak ah hmun a khuar mi Ralhrang ralkap\nRalbawi zik (တပ်ရင်းမှူး) (2) telchih in (တပ်ရင်း) dihlak dengmang a thi dih tiah theih a si. Raldoh dingin Ralhrang ralkap a rak kai chuahmi hna cu (တပ်ရင်းမှူး) pathum nih an rak hruai hna i cu ralbuai hruaitu pathum chungah (2) an thi cang i (1) tu cu hliam fakpi a tuar caah Muse sizung ah a tlik pi tiah ikahnak pawngkam um pakhat nih a phuan. Ralhrang a thimi hna hi za leng an si lai tiah ral ikahbak hmun ah khua a sa mi pakhat nih a phuan fawn.\nNihin ikah nak cu zinglei suimilam (8- 10 am ) voikhat, zanlei (4-7 pm) tiang voikhat ikahnak a chuakthan tiah theih a si. Atu bantuk in ikahnak achuak mi hi ခမရ ၅၂၅) he a ai tiah theih a si.\nCrd : kachinwave news\nRelchap: Thantlang khua ah bomb a puak than tiah theih a si, mipi zong an lau ngai hna. Mah bom a puahnak hi Thantlan in nitlak leikam myo patline hrawngah si dawh a si tiah an chim. Mah bomb puahnak kongah a thimi le a hliam mi hngalh an si rih lo tiah thawng kan theih.


Daw AungSan Su Kyi Kong Hi SAC Nih A Hlankan In Timhtuahnak An Ngeihmi Asi, HRW Asian Director Nih Chim - The Chin Celebrities\nApril 28, 2022 hleicung@gmail.com Myanmar 0\nRampi ruahnak petu Daw Aung San Su Gyi cu sui Kilo 11 le American dollar sing 6 hrawng diklo in a lak tiah Yangon ramtthen vuanci-choh hlun simi U Phyoe Min Thein nih a puhmi case kongah, nizaan April 27 ah Naypyidaw special court nih chekhlatnak tuah in kum 5 thongtla dingah biakhiahnak an tuahpiak. Daw Aung San Su Kyi sual an puhmi case 18 chung in case 5 caah kum 6 thong thlakding a si i, a tu ah chapmi kum 5 thlakding he cu kum 11 thongtla ding a si. Daw Aung San Su Kyi nih cun biakhiahnak an tuahmi case hna le sual an puhmi kong ah diklo tiah a el.\nDaw Aung San Su Kyi chekhlatnak a tuahtu biaceihzung cu zalongmi biaceihzung a si lo. Cu biaceihzung in cheknak tuahmi bia hna cu i thuh in Daw Aung San Su Kyi sihni hna zong an theihmi bia kongah a leng chuahterlo ding in khamnak an tuah. An chuahpimi tttte hna zong zumhding a umlo. A tu a case kongah a bikin sualpuhtu Yangon ramtthen vuanci-choh hlun simi U Phyoe Min Thein cu pressure an pek caah biaceihzung ah a tu bantuk in bia a chimmi si lai tiah an zumh.\nA chimning bantuk in sui tlang le phaisa hna zong an chuahmi ka hmulo. A tu biaceihzung hi SAC ralkap nih a duhning in Daw Aung San Su Kyi cu kum caan saupi kharkhumh a duhmi biaceihzung pakhat men a si. SAC ralkap nih nawlngeihnak an lakmi dohkhawhlonak ding caah le Daw Aung San Su Kyi cu ramkhel lei hnon dingah a hlankan in biakhiahnak tuahmi a si” tiah a chim.\nHRW nih a langhter ningah ” a tu ah cun Daw Aung San Su Kyi caah zalong tein umcaan a dih cang. Myanmar SAC hruaitu hna nih a hlankan timhtuahnak an ngeihbantuk tein thong thlakdingah biakhiahnak an tuah cang. Daw Aung San Su Kyi caah cun thih hlanlo thongthlak he aa khatko. Hramhram sualpuhnak ruangah thong thlakding kum caan cu an karhter.\nA ra laimi thla hna ah sualpuhnak case chap in thongchung umcaan an saughter khawh rih mi a si. Myanmar ramchung ah mizapi duhmi hruaitu thimnak democracy hrawhnak ding caah cun Daw Aung San Su Kyi cu ramkhel lei in hnon a si lai caah SAC ralkap hruaitu hna nih an dinhdorh lai lo” tiah a langhter.\nDaw Aung San Su Kyi a tubantuk in thil a tonmi kongah thinphang ngai a si tiah Malaysia minister of foreign affairs Saifuddin Abdullah nih Twitter ah a langhter. EU zongnih cathanh chuahmi ah Daw Aung San Su Kyi a tubantuk thil a tonmi cu ramkhel lei kongah timh ciammam tein tuahmi a si i, SAC ralkap nih nuhrin covo an buar si a ti ve. Rampi ruahnak pe tu Daw Aung San Su Kyi sualpuhnak tuahmi case 18 dihlak caah a sualko tiah biakhiahnak tuah a si ah cun, a tambik kum 190 tiang thongthla kho a si tiah an langhter. crd- the chin post


Yangon, Mandalay le Naypyidaw Ah Ralhrang Tih An Nunnak Bik Cu - Chin Eleven News\nKan hnu leiah CNA le tlangcung hriamtlai phu hna caah Kawl ralhrang an tihnung biknak cu vanlawng asi, Cucaah vanlawngkahnak Man-portable air-defense systems (MANPADS or MPADS) an ngeih a herh timi kong tawite ka rak tial bal.\nTutan cu a biapi bikmi khuapi chung Yangon, Mandalay le Naypyidaw ah i ralhrang le mipi tuknak chuak tikah ralhrang hi zeidah an tihnung biknak ding timi kong tawite in ka vun tial than lai.\nCivil War a chuah tikah ralkap nih an ven bikmi cu an hmunpi khi asi tawn ko. Khuapi chung i kahnak (Urban Warfare) paohpaoh ahcun ralkap an tihnung biknak cu, vanlawng, tank, artillery gun, rocket launcher le IED pawl khi an si lo, sniper pawl khi tih nung bik an si.\nYangon, Mandalay le Naypyidaw khuapi chungah kahnak chuak sehlaw ralkap nih athli tein PDF an umnak a langh in hmuh khawh nak ding hmun, inncung, thlalangawng, varal piin le mipi nih fawi tein an hmuh khawh lo nak ding hmun innsangpj cung zongin theitlai vahui nih a tlanhmi a kungcung a buknak phen in kan rak bawh hna i kan cheih thluahmah hna bantuk in PDF hi an rak bawh khawh hna.\nAn nih cu professional taktak mi an si hna caah mepung in hmunhma vialte an theih dih hirhiar lai caah cawlcangh ning ding plan thatein an ngeih dih cia lai. 2003 Iraq War lio ah an khuapi Baghdad khuapi bakah US sniper kah thiam pa Chris Kyle nih inn le in kar bakin Iraq ralkap minung 160 tluk a rak kah hna i khawika in an kan kah timi hmanh an i theih khawh lo kha mu.\nCucaah khuapi chung i kahnak a chuah tik ahcun sniper pawl hi tih an nungtuk te sual lai caah PDF pawl nih hin strategy tha taktak in an ngei a herh. Ralhrang sniper an um khawhnak ding hmun vialte cu i tuk hlah in PDF nih rak ngiat cia viar chung i control viar ding, lunghrinnak hmun lei hrimhrim ah kal lo ding.\nI tuk nak ding hmun hi I thim cia lo nak hmun le a ram um tuning fiang huaha lo nak hmun ahcun tawngtaw ngam in ngam hrimhrim hna lo ding. Khuapi chung ahcun bomb le vanlawng hi an hmang tuk lai zumh a um lo, ralkap zong hi an ral a thattuk lai lo i tawngtaw zuan hnawh phun in mi an zuan hnawh lai lo. Asinain sniper tu cu an hman ngai hna lai caah tu tein hmunhma control zia thiam taktak cu an hau cang. Credit: Chelsea Bawi


Hlasak Thiam Muidawh “Van Hlei Sung” Nih A Hlan Hla Te A Van Kan Sak Piak Vuai Mai Than E (+Video) – FIAKFAIROCK\nHlasak Thiam Muidawh “Van Hlei Sung” Nih A Hlan Hla Te A Van Kan Sak Piak Vuai Mai Than E (+Video)\nHlasak thiam nungak muidawh “Van Hlei Sung” nih a hlan lio hla te a van kan sak piak vuaimai tthan e, thiam kho taktak, ngeih a nuam in uar a um kho tuk e. Mah hla cu zeidah si tiah cun, ” Run Inn A Sual Rua ” timi hla a si.\nA sak lio hi rak ngai hmanh a thiam kho tuk e ngeih cim ding bak a si loh. A ngai cang mi zong kan um lai, a ngai rih lo mi zong kan um lai caah van i hrawm tthan ta hna usih, a thiam khawh ning hi khuaruahhar bak khi a si ko, cu tluk vai rem khawh le va thiam khawh cu aw kan sak piak lengmang ko mu Sungsung.\nA tanglei ah a hlasak mi cu kan van chiah ngeih khawh cio le tha zaang pek khawh cio rak i zuam hna usih.\nThawngpang dang relchap rih ko hna usih…


AHMAN TUK 100 AH ZAKHAT BAK IN VAN TUM CHIMMI A DIK – The Chinlung Post\nJanuary 20, 2021 admin Knowledge 0\nLaimi (Chinmi) kan Khrihfa nun. Kan chim voihra bang, Laimi (Chinmi) Khrihfa kan sinak cu kum 110 leng nawn a si cang nan nitin kan Khrihfa nun zohtik ah biaknak nei lomi, a tthangcho lo tukmi, Amazon tupi chung i a ummi, miphun a lomi kan tamtuk rih. Kan Khrihfa cawnpiaknak cu kan nunnak ah hmuh ding a um lo tluk a si. Crusade le campaign cu atu le atu kan tuah lengmang nan kan i cawnpiakmi vialte cu kan i nunpi kho fawn lo.\nMiphun fate a si ko ttung i pastor, evangelist le gospel singer zong a nei tambik kan si men lai ka ti. Crusade le campaign, le cawnpiaknak dangdang zong kan tuah a tam hringhran ko nan miphun dang Khrihfa nun le kan Khrihfa nun zohchunh tikah kan rak chambau tuk rih. Curuang ahcun kan i cawnpiak ning zonghi kan thleng deuh le kan remh deuh cu a hau lai tiah ka ruah. Buddhist ram, Kawlram ah a ummi,\nChin state cu 100 ah 85 zatuak cu Khrihfa kan si lai kan ti. Asinain, Bible nih a kan cawnpiakmi, dinnak, thleidan lonak, eihmuar lo ding, zik i nawh lo ding, zer tiang in fir lo ding, le i ruannak vialte cu Chin state chungah a tlawmbik a si/a um lobik a si, Kawlram chungah. Kawl Buddhist sinah missionary cu bukip in thlah cio a si. Asinain, Chin state cu Kawlram chungah din lonak, eihmuarnak le ziknawhnak a tambik nak a si tikah zeitin dah Buddhist pawl nih cun Pathian thawngttha kan chimmi cu an kan zumh khawh lai/an cohlang khawh lai?\nZeitin dah Buddhist ram ahcun Pathian tehte ttha cu kan si khawh lai? Zeitin dah Bawi Zisuh zultu ah Buddhist pawl cu kan ser khawh hna lai? Kum tamtuk, Buddhist pawl sinah mission rian zong kan ttuan lengmang ko nan Khrihfa ah kan canter khawhmi hna cu an tlawmtuk rih/chim tlak lo a si rih ko. Cu ruangah a hmasa bik ah Chin state cu Kawlram chungah dinnak a tuah bik state ah kan ser ta a hau. Chin state cu eihmuarnak le ziknawhnak a tlawmbik nak state ah kan ser a hau.\nCuhnu lawngah, Buddhist ram a simi, Kawlram ah Pathian tehte ttha zong kan si kho lai i mission rian kan ttuanmi zong mah hlan nak in a tthangcho deuh lai/a sawt deuh lai. Khrih zultu ttha tampi kan chuahpi khawh lai. Kawlram Buddhist pawl sinah Pathian tehte ttha kan si khawhnak dingah le Khrihfa ah kan ser khawhnak hna ding ahcun Chin state i din lonak, eihmuarnak, ziknawhnak, thleidannak le zatlang nun i sualnak vialte cu kan hrawh ta dih a hau lai.\nCuhnu lawngah an sin i Pathian khamhnak thawngttha kan chimmi zong an zumh khawh deuh lai/an cohlang khawh deuh lai. Chin state cu Kawlram chungah din lonak, eihmuarnak, ziknawhnak, i ruan lonak, le thleidannak a tambik a si ruangah a phichuak cu Kawlram chungah thlarau lei he taksa lei he a sifak bik le a tthangcho lobik kan siko. Kum 110 leng Khrihfa kan si cang nan Buddhist ram ah Pathian tehte ttha kan si kho rih lo. Nifatin kan nunnak zongah Khrihfa nun le ziaza hmuhding a um lo tluk a si/a tlawmtuk rih.\nRam tthangchonak ram ah a phanmi Laimi tampi zong, Laitlang ah a ummi kan chungkhar pawl nih a piangthar dih hmuh in an kan hmuh nan atutan US thimnak zulh in zohtik ah kan Khrihfa sinak le nun ziaza cu a lang dih ko. Kan piangthar (hrintthan ning) ning cu cenghngia tuuphaw aihmi ko kan lo dih hna. Atutan thimnak ah kan mizia taktak cu a lang dih ko. Ramrum le ram tthangcho, kan phak hnu i a piangthar ngai bantuk i kan rak ummi hna hi kan nuncan a tthat deuh, a tlamtling deuh, a sinpit deuh le a nuamh deuh ruangah a rak si ko rua hi.\nThinlung le thlarau tak in a piangthar mi kan rak si rua hna lo. Khrihfa sinak a sau tuk cangmi, campaign le crusade le cawnpiaknak a phun2 a tuah tamtuk ttung i Khrihfa biaknak le cawnpiaknak, Khrihfa nun, Jesuh nun le cawnpiaknak le thil tuahmi vialte cu nitin kan nunnak ah hmuhding a tlawmtuk rihmi cu ningzak le ngaihchia ngaingai a si ko. Mah Bible caang pathum hi nichiar te rel in tuah i i nunpi cio dingah kan sawm hna.\nPakhatnak: Asinain Thiang Thlarau nan cung i a tlun tikah cun, thawnnak in nan khat lai i Jerusalem khua le Judea ram vialte le Samaria ram ah le vawlei cung khuazakip ah ka tehte nan si lai. tiah a ti hna” (Lamkaltu 1:8). Pahnihnak. “Cucaah khuazakip ah va kal u law miphun vialte kha ka zultu ah va ser hna u; Pa le Fapa le Thiang Thlarau min in tipilnak va pe hna u law, kan fialmi vialte hna hi an zulh nakhnga va cawnpiak hna u. Cun hihi philh hlah u: nan sinah a zungzal in, caan dongh tiangin ka um lai, tiah a ti hna” (Matthai 28:19-20).\nPathumnak. Nannih cu vawlei cite nan si…Nannih cu vawlei ceunak nan si. Tlang cungah an tlakmi khua cu zeihmanh nih a phen kho lo. Ahohmanh nih meifar an van tikah kho an khuh bal lo, mei vannak tu ah khan an chiah tawn i inn chung i a ummi vialte kha a ceuh dih hna. Cu bantukin nannih nan ceunak zong cu mi hmaiah a ceu awk a si, cuticun thil ttha nan tuahmi kha an hmuh lai i vancung khua i a ummi nan Pa kha an thangtthat lai” (Matthai 5:13-16). Credit: Van Tum\nRALHRANG HE PEHTLAIHNAK ANGEI MI AN UM AN TI CANG


India Hngachianute pakhat nih PM Modi sin ah An Cacawnnak kong Video in a Chimh Uar A Um Kho Taktak (+Video) – Buanchukcho\nCutluk ngakchia nute uar a va um khawh cu. India ram Jammu & Kashmir hngakchia kum 6 nute nih India Prime Minister Narendra Modi sin ah online in cacawn a harning video in a chimmi a kuat. A cakuat cu;\nKum 6 hngakchia nute ka si. Zoom in ca kan cawn ning kan chimh lai. Keimah bantuk hngakchia tete hna hi kan saya te nih cacawn ding an kan pek mi a tamtuk. Pi le pu le hna, mah zatzat ca hi cu kanmah nak upa deuh pawl cawn ding phun a si.\nZingka suimilam 10 in zanlei suimilam 2 tiang ka cawn peng a hau. English, Math, EVS le Urdu, computer tiang ka cawn dih. Mah tluk tammi ca hi cu tang 7, 8 le tang 10 pawl cawn ding phun a si.\nZei caahdah kanmah bantuk hngakchia tete hi mahtluk tam cacawn ding hi an kan pek tawn Pu Modi. Zeitindah kan ti hnga?\nJ&K Lt.Governor nih Mah thawngpang hi a theih le cangka in an state chung cacawnnak an kalpi ning cu zohthan dingin hma a lakcolh. “Hngakchia duhnung tuk mi a si. Education Minister sinah hngakchia deuh pawl cacawn mi cu tlawmter deuh dingin ka ti colh cang” tiah a chim. thechinpost


US Election Kong Hi Ningcang Loin Thil An Tuah Tikah Um Sawhsawh Awk A Tha Ti Lo. – The Cherry Par\nUS Election Kong Hi Ningcang Loin Thil An Tuah Tikah Um Sawhsawh Awk A Tha Ti Lo.\nUS Election kong : Ka ruat lai lo ti zong ah theih peng ko, hmuh peng ko mi cu ruah ve lo awk a ttha loh. Citizen asi i Vote a thla ve ko mi nih cun dir hmun le ttan hmun ngei te i kan um hi a herh mi hrim hrim zong asi. Atu bantuk caan i keh lei tal orh lei tal, a kiik lei tal a lum lei tal i um lo a karlak kiik lo lum lo um hi Zisuh Khrih zong nih “kan chaak hna lai” kan luak hna lai ati mi kha kan si. Kan dir hmun zong kan i fian cio aherh.\nState kip ah Hearing cu an van tuah hna i Testimony a chim mi pawl nih an chim mi ka hei ngaih ve lengmang tik ah kei cu tawlreltu nih zei ti lei in dah bia an khiah lai ti lei si lo in Prophesy nih an rak chim chung mi rum lo ka hna thlaam ah an cuang ko i khat lei cun hi Election hi Pathian nih America hmang in vulei cung i dinlonak vialte hmun-phiah bantuk i phiah dih nak ah pei a rak hman taktak ko hi ti hi ka lung ah a um bik ko. Thil ttha tuah nak in Thil ttha lo (Sualnak) doh a ttha deuh.\nLai mi kan nun phung ah thlachiat ruah ti mi hi thuuk ngai in kan i ngeih mi asi i zei tluk i sualnak a pical mi hmanh sathi te kan luanh ah cun i ngaihthiam le remnak lei ah fawi te in a kiir tthan kho mi kan si. Sualman thihnak tibak i vulei a tawreltu Dingthlu Lairel phung nak in hlah maw Laimi kan nunphung hi a rak tthat deuh ti hna hi ruah lo awk a ttha lo.\nAtu Election ah dinlonak a um ti an hmuh tik ah Demo/Rep/Independent ti um lo in din lo nak asi ati ngam mi hawi hmai ah an hung chuak i Affidavit he Testify an tuah thluahmah ko hna. Adih mi cu va dih cang ko seh, buai leen a hau lo an ti kho hrim lo. Kan ram a rawk lai, Ram kan ngei ti lai lo an ti i ral ttha taktak in thil ttha lo (Sualnak) ti i an hmuh mi cu an doh ngam ko. Hi ti i thil ahung can tik ah hin prophesy nih an rak chim chung mi Trump hmang in hnawm vialte Tank bantuk a cawh dih lai i a hlonh dih lai ti i Prophesy an rak chim mi te hna kha ruah tthan lo awk a ttha lo. Amos 5:24 ah “dinnak kha nan lak ah tiva bang luan ter uh” ti asi i cu bantuk Pathian bia tlam a tlin khawhnak ding ah hi Election hi rian a ttuan cuahmah ti khawh asi.\nHi zawn te ah hin Laimi nih kan ruah ve awk ah ka duh ngai mi cu phungchimtu cheukhat nih ngaih thiam nak rum ro kan i cawn piak mi, adik lo ti fiang tuk i a lang ko mi zong ngai thiam ko ti rum ro i kan i cawnpiak mi hi Pathian duh ning asi maw ti hi asi. USA ah cun Zuri pakhat nih an hmai ah motor a mongh ah cun a ran nak in 911 an call colh ko. Kan nih Laimi cu kanmah tu nih hlaat pi in kan hrial i kha thil he khan i hnamhnuaih kan duh lo. A ngai te ti ah cun dinnak timi cu sualnak cung ah action laak ngam tiang ttan ngam hi asi. Sualnak hrial ziar hi asi lo. Kan Laimi lak ah dinnak thawngtha hi ai chim rih lo ti khawh ding in a um rih ko. Sualnak action ala kho/ngam lo mi ram le miphun cu an rawk thluahmah ko i Action ttha te i a la kho/ngam mi poh ram ttha an si ko. Voi khat Motor pakhat nih ka sir lei in aka hnur i ka mawttaw a sir lei a heem dih. Ka van dir bak ah minak pa a rak tli i a phone number le a min a hong ka peek i na herh ah cun rak ka call Witness ah kan dir piak lai kan hmuh ko hna khah a rak ka ti. Kei mah kai si ter tik ah kei cu sining law ka hei zoh sawh ko hnga i ka phone number hna cu ka pe bal rua hnga lo ti khua ka ruat i ka ning zong azak ngai. HI bantuk dinnak a ttanh ngam mi nun hi ka nun nih a tlinh rih lo ti aka cawn piak.\nKan Bawipa Zisu vulei a rat chan zong hi thil ttha tuah ah asi lo, Sualnak doh ah asi deuh (Hebrew 8:28). Donald Trump nih sualnak hi an min faak in a auh hna, Direct in address a tuah thluahmah hna tik ah hin chanthar philosophy he compromise atuah cang mi nun phung mit in cun zochia le khen hru pi khi alo ko. Asinain kan Bawipa Zisu zong nih Farasi phung tlai pawl kha bia faak faak in a rak ti ve ko hna ti zong kha kan philh lo a herh mi asi. A ngai te ti ah cun Pathian ttih cu sual huat (Phung 8:13) asi i sual hua lo i um hi Pathian zei rel lo he arak i khat diam ko.\nAtulio kan vulei pi hi keh le orh (left and rigt) pial nak lam tte a phak cuah mah lio asi. Gospel thawng ttha hi vulei a hung luan chan tlawm pal ah cung le authority (right) lei le tanglei (Liberal) doctrine asimi sifaak santlailo thongtla dawtnak lei in Zisu hi hmuh le ton afawi deuh ti a rak i tthen i cucu chan avan kal lengmang tik ah Evolution theory, Essentialism theory, Naturalism theory a phun phun nih a hna/hri cat lak in an zam i atu (Left) pawl i an kal pi mi lam hi cu Biatak he a zei ti hmanh i pehtlaihnak a ngei ti lo mi, sualnak he compromise ai tuah mi, sual a hua lo mi, sualnak a um lo ti tu i a ttang mi, NEW AGE HIGHWAY pi a zuul ti hi hmuh thiam a biapi tuk. Atu Election zong hi Election buainak men men si lo in Left le Right karlak buainak, Sual a hua mi le sual ahua lo mi buainak, Pathian attih mi le a ttih lo mi karlak buainak asi ti khawh asi. Biatak lei i a ttang mi nih cung lei tthawnnak bochan in heh ti ah thla an cam lio ah sualnak he i rem aduh mi pawl cu tuchan technology le Media tthawnnak dihlak he an rak cawlcang cuahmah ve. Credit: Salai Bawiukthang Cinzah\n← Biaceihnak Zung Nawlngeitu Nih Zeidah A Chim Than Cang.\nMalaysia Ummi Caah Thawngpang Tha →


Caangvat an Tthat Hnemnak - Hakha Times\nCaangvat an Tthat Hnemnak\nFurpi ngaidaw lio I Laimi kan thi vial te an kan dawp dih tu caangvat kong vun ttial hi cu ka ttial pah hmanh hin ka luakchuak nawn ko cang.\nCaangvat hi sii caah a tthah nak kong hi India le Greek nih tuan pi ah an rak theih I an hman cang mi hna an si, cun tuni tiang zong ah damnak caah hman peng tthiam tthiam an si.\nSii caah caangvat an hman ning cang cu minung thi kha an dawp ter I cu nih cun zawtnak le chawnh khawh mi zawtnak phun ca zong ah a ttha tiah an zumh. A ruang cu hlan kan pi kan pu chan lio ah an zumh mi cu kan thi kan I lak ahcun taksat nak le TB zawng nak zong in kan luat tiah an zumh.\nA tutiang zongah hin caangvat hmang in thidawp nak cu a lung ttha lo mi, mizaw caah hman peng a si, cun cancer cheukhat caah zongah a ttha fawn. Sii nak hmanh in caangvat seh nak nih kan fah nak a kan chawn khawh deuh tiah mizaw cheukhat nih an ti.\nCaangvat nih khabe 3 an ngeih i ha 100 an ngeih, an vun kan seh tik ahcun,kan thi a kham tu mawngmang zong a chuah hna I kan thi kal nak lam zong a kauh terh deuh caah a ttha ngai ngai mi sii a rak si ko.\nShahid Khan Tuanbia Tawi\nConfucius Fim Chimhnak


Ralkap Pa Nih Palik Pa Cu Mi A Vuak Ruangah Tlu Lak In Anam Ko (+VIDEO) – The Chinlung Post\nMarch 8, 2021 admin VIDEO 0\nMah video hi amak ngaingai, tha tein zoh le bang ahcun palik le ralkap hna hi ai remlo mi te hna an i lo. Minung pakhat an tlaih lio ah palik pa nih an tlaih mi cu a chuih i ralkap pa nih a chuih tu palik pa cu tlu lak in a nam chih ve\nMah hi video zoh tikah hin mah hi ralkap pa hi cu mitha a si bak lai timi a fiang. Nuhrin covo le minung siman fiang tein a theimi le upatmi a si lai ti a fiang tuk. Mah video hi khoika ah dah a cangmi a si ticu theih a si loh.\nMah video hi mi tampi nih an share cio mi a si nain khoika ah dah a cang ticu an langhter fawn loh.\nMipi pawl kha Ralkap le Palik nih an duh paoh in an lamh chih an chuih chih hna. Palik pakhat nih a tlaihmi paa cu a chuih chih a lam chih mah cucu a Ralkap dang nih a hmuh tikah tlu lak bak in a nam chih ve\nChina Nih Myanmar Kong A Chim Ve Cang\nMyanmar buainak he pehtlaiin China State Counsellor le Foreign Minister Wang Yi nih Beijing thawngpang fianternak ah a lungput le a tuah dingmi a chim. February 1 ah ralkap nih uknak an lakmi hi China bawmhnak in asi timi ruahnak hi a hman lo mi asi tiin State Counsellor le Foreign Minister Wang Yi nih a chim.


Lamzawh Nak I A Kan Thihtak Mi Tlangval Pa Caah Chin Hlasak Thiam David Lai Nih Hla A Phuah Piak Mi Le A Biacah Mi Cu Lungthin A Hno Ter Tuk E – FIAKFAIROCK\nBy lian dang on February 22, 2021\nMyanmar ram lamzawhnak i ai tel mi minung pa 4 cu palik le ralkap kah nak in an nunnak a liam cang, tlangval kum 20 mi Wai Yan Tun zong an kah i hliamhma faktuk a tuar.Sizung ah an tlikpi colh ko nain that lei a panh kho hlei loh i February 20, 2021 ah khan mual an kan liam tak. A thih hlante ah a pawng i a tak cuahmah mi a nucu a zoh i, mitthli he kanu ka celh ti loh e ti bute in a nunnak a liam.\nMyanmar ramchung i hlasakthiam minthang David Lai nih hla a phuah piak i a sak. David Lai nih “Ka nau Wai Yan Tun, na hrangah leiba kan nei hi aw, Na thawmpang kan rak theih in Myanmar mipi pawl cu ngeihchia lungfak tuk in kan um e Patling pipi zong an ngeih chia tuk i an mitthli a luang.\nNa awka a dongh nak bik “Ka nu, ka tlinh ti loh” na timi cu na u lepawl nih kan philh ti lai loh, na u le pawl nih bia kan in kamh. Lamzawh nak i a thi mi nan zapi ten nan nunnak a liam mi hi a lakka a si lai loh.Nunnak liamtu nan zatein upatnak kan in pek hna” tiin a facebook cahmai ah a langh ter.\nVangro Lai Mino nih subnak a tialmi: “ngeihchia tuk a si ko e, mi fapa hi chunmang zong a nei ve ko lai nain e, Chanthar mino nunnak hi an i nuam tuk ve va si kawh, Rampi buainak tilian le raltho mi ruangah a can lo pi ah parbang an kan ziamtak ko mi hi, chungkhar hrang ah timhtuah nak a nei mi an si ve ko lai nain, an nu le pa zong an dawt ve ko hna lai nain e.\nAn chuahpi unau lak zong ah rinhchanh mi si an duh ve ko lai. Ralkap uknak nih cun zawnruah nak nei lo in a nunnak a lak ko.\nNupi fanau nei in Chungkhar nuamtak in dirh tim le duhdawt nak he fanau cawmtu papal ṭha si zong an nei ve ko lai nain, Nawlneih nak a duh tu i kut/keneh cu a va kha dah. Nuamh nak cu tahnak ah a can ter i duhdawt nak cu a hrawh dih, nulefa a then ter i htingnun cu tahnak ah a can ter dih.


Joe Biden:Thil tuah mi nih’America mipi khuaruahar tar cang. – Onlinenungak\nJoe Biden:Thil tuah mi nih’America mipi khuaruahar tar cang.\nGeorgia i bia ngaitu senate vialte a lauter dih hna.Fulton County supervisor nih mi ngiathlaitu (poll watcher) pawl kha zan sml. 10:30 ah a ttinter dih hna i minung (4) he suimilam (2) chung mee relnak ah an taang. Cun mi an ttin bak in cabuai tang i suitcase pawl in mee kha an chuah hna i mee relnak seh chungah an rawn.\nMee relnak seh palhat nih suimilam pakhat chungah mee 3000 hrawng a rel khawh. An pawngah seh tampi a um i suimilam pahnih chung ah an relmi hi atu ah Biden nih Trump a teimi mee zat hrawng a si a ti.Hi kong hi December 3 ah an langhtermi a si.Rev. Biak Lian Vel


Kalay Thlanglei Kahdoh nak thawngpang Update\nMain Editor November 3, 2021 Leave a Comment on Kalay Thlanglei Kahdoh nak thawngpang Update\nNovember ni 3 Kalaymyo thlang lei I aum mi hna Natchuang, khua pawng hrawng ah ralhrang hna le PDF kalay hna kahdoh nak ah ralhrang lei athi mi an tam i, hliamtuar zong an tam tiah theih asi. Ralhrang lei nih hin an kah hmasa hna i, PDF pawl hni tlawmpal hnu leiah an kir, cun ralhrang hna nih hin, Inn pawl mei an duah hna i, Chaungkhua ah Inn 2 akang.\nKahdoh nak chung ah hin PDF lei cu aa hliam mi kan um lo in, ralhrang lei hi tlawmbik sawmli an thi lai I hliam tuar tu cu an tam ko tiah Kalay PDF rian ngei pakhat nih cun achim. Kalay thlanglei i pawngkam khua pawl hna cu ralhrang hna le PDF pawl Nov 2 i an I kah hnu in ralhrang hna nih hriamngan in an kah hna caah an khua an tliktak dih tiah khuami sin in theih asi. Natchaung, Nanmuang, Chuangkhuah, hrawng hi hriamngan in an kah mi cu khuachung in lak ah an tla hna i khuami athi mi zong an um len tiah khuami hna nih cun an chim. Ni hin kahnak hmun ah him ralhran lei nih Hriamngan ( missile) lawng te voi 50 leng an hman tiah theih asi.\nChin Ramkulh Kanpelet peng chung CDM le Non CDM cazin cu November ni 10 ah a hnu bik thanh nak kan tuah lai, Non CDM pawl cu dan kan tat cang hna lai tiah Kanpelet CDF nih an chim. Hi bantuk phunglam kan ser tik ah Vawlei cung upadi he a thlak ning le Chin miphun nunphung he a tlak ning in Mifim thiam hna nih a kan tel pi tiah an chim. Fimcawnnak zung nih CDM le Non CDM cazin a thanh mi ah CDM a tuah mi nih nan min a tel le tel lo tha te zoh ding in CDF Kamplete nih ralrin nak an pek hna. CDM tuah mi pawl i let than ding in hram hram in a fial tu Ralhrang misa pawl nan min kan in theih dih hna, kan in hmuh hna nak poh ah kan in fimtawl cang hna lai tiah CDF Kanpelet nih cathanh an chuah.Yangon Tanlan ah Mawtaw PK 3 meithal in an kahthah hna: Yangon Ramthen Tanlan peng ah Nihin chun ah mawtaw PK 3 cu Tanlan Mizapi vengtu Ralkap nih an kahthah hna tiah thawng kan theih. November ni 3 chunhnu suimilam 1:30 hrawng ah Tanlan peng, TilahWa Sehzung pawng AungTaPyi lam ah mawtaw le cycle a chawk mi cung ah sual ngai in tangka an chuh hna, mawtaw an chuh hna caah,Tanlan PDF nih kan kahthah hna tiah an chim. Mawtaw PK pathum thah an ton hnu in Lam an phih chek hlet nak an tuah len tiah Tanlan um mi pakhat nih Mizzima ah achim.\nNawlngeihnak lak hnu in Kayah (Karenni) Ramkulh Chung Kahdohnak Voi 99 A Chuak: Ralhrang nih nawlngeihnak a laak chungah Kayah (Karenni) ramkulh chungah Febuary 1 thokin October 31 tiang, kahdohnak voi 99 a chuak, Kahdoh nak ruangah mizapi 99 an nunnak a liam cang, culeng ah mizapi 159 tlaih an tong tiah PKPF Information Centre nih November 2 ah cathanh an chuah. PKPF Information Centre nih kum 2021, November 2 ah cathanh an chuah ningin, ralhrang nih nawlngeihnak a laak ni Fenuary 1 thokin October 31 tiang, Kayah (Karenni) ramkulh chungah kahdohnak voi 99 a chuak i, mizapi 99 nunnak a liam, minung 159 nih tlaih an ton lengah minung umnak inn 376 an rawk dih tiah theih asi.\nRamkulh chung kahdohnak caan chungah KNDF, KA ralkap lei in 30 an thi i, nawlngeihnak latu ralhrang lei in 399 an thih lengah nawlngeihnak latu ralhrang motor 19 an rawk tiah theih asi. Ramkulh chung kahdohnak ahhin ralhrang nih hriamngan lawng te ningcang loin a hman i, kahdohnak a umlo zongah khuachung ah hriamngan in an kah lengmang ruangah minung umnak inn tampi le khuami hliamtuartu tampi an um.\nRalkap nih nawlngeihnak laak hnu in Kayah (Karenni) ramkulh chungah kahdohnak cu ralhrang nih an tuah lengmang ruangah khuami mizapi hna cu a himnak hmun ah an zaam tiah theih asi.\nKalaymoy Kahdoh Nak Afak Mizaw Phur Motor Ralhrang Nih Ankah →\n← Nihin Mindat-Matupi kar i kahnak ah Min Aung Hlaiang Uico Pawl Tamngai An Thi


An Angry Christian (A Thin A Hungmi Khrihfa) – Value in life\nAn Angry Christian (A Thin A Hungmi Khrihfa)\nBible: Matthews 5:21-2\nKan hnu kan khrihfabu khual kan neih lio ah kan nu kha mipi lakah tlawmte ka mawhchiat. Tlawmpal ah mawtaw ah kan kai hna i lente celhnak leiah kan kal. Ka fale pathum le kan church chairman pa a fapa le kan nu tiin kan kal tihna. Cu lio ah kan nu nih “Hawi hlei mifim ah maw nai ruah, mihmai misik hman hi thawn ah maw na rel!” tiah voi hnih le voi thum a van nolh lengmang. Ka thin a ka sawh tuk cang i ka ha cang kai rial, mawtaw steering fak piin ka tlaih. Cu lioah ka fale kha hna an van chet. “Dai uh” tiah voi khat ka ti hna. Hna an van chet than i ka aw thareng dihlak in “Dai uh” ka ti than hna. Kan nu nih “Na sual tuk” a van ka ti ve hoi chap i “Kan thah dih hna lai” tiah ka au than. Ka lungchung ah mawtaw hi lovurmar in mawng lawlaw ning ti hna a chuak. A thin a hang taktakmi pastor ka si lio a si.\nThinhan khawhnak hi Pathian nih kan pum chungah serchih cia a si. Pawngkam ah midang nih ka duh lo ningin bia an chim, thil an tuah tikah siseh kanmah tein khua kan i ruah sual zongah siseh kan thin a hang kho. Thil kan ruah loning in a can tikah le ka caah ral a si tiin kan hmuh tikah, mah le mah i runvenduh ah maw, mi va dohdal duh ah maw a hung chuakmi taksa, thinlung, thlarau turcawlnak khi thinhunnak kan timi cu a si. (Andrew Lester, 2003). Thluak in ai thok i, thinlung nih a zulh, cun pum nih a phi a chuah. Kan thin a han lioah kan hmai thahri 153 an tur, thi kal a sang chin, lungtur a rang chin, kut tum, hacang rial, lufah, chungtlik tiang in kan pum nih a tuar.\nThinhannak nih thil tha lo tampi a chuahter tawn ruangah Matthews 5:21-22 i Jesuh bia zong hi ning cang lo deuh in an leh i Middle Age (Ad 500-1500) kar ahcun “thinhannak” cu thihnak tiang a kan phaktertu sualnak pasarih lakah pakhat ah an chiah. Mithah lainawn tluk ah an ruah. Khrihfa asimi cu thinhan lo ding ti tluk in kan ruah tawn caah kan thinhannak hi ka thuh theu. A taktak ahcun minung vialte hi nifatin ti awk in kan thin a hang cio: 1) Mah le mah cungah thianhan a um. Duhmi tuah khawh lo caan, sungh zatlak caan, thil tuah i palh caan, zawtfah caan; 2)Midang cungah thinhan a um. An tuahmi le an chimmi hna nih ka zo an ka langh tiin kan ruah caan, an kan lonh lai ti kan phan caan, kan bia zei ah an rel lo caan, daiziar in kan sikmi hna nih an i umter caan; 3) Pathian cungah thinhan a um. Ziah muichia tuk in a ka ser? Thlacam a ka leh lo? Ka dawtbik a ka lak piak? Tefa a kan pek lo?\nKan thin han le cangka khua ruat ta loin kan leh colh ahcun mahpumpak ah taksa le thinlung zawtnak a chuahter khawh. Minung hawi he kan ipehtlaihnak a hmal dih cikcek khawh. Huatnak, lehrulcham duhnak, fahnak pekduhnak, hawikom le Pathian he i hlat thainak hna a chuahpi khawh. Bia hram thok i keimah kan thinhannak nih a tu tiang kan ning a ka zahter ve. Sual kai phaw peng. Kan nu zong a lung a fak, ka fale zong an lau lengmang. Cun kan thin hunnak kan thuh i kan i sum peng ahcun a hnu a chuah than nak a phun ai dang i tih a nung chinchin tiah psychologist pawl nih an kan cawn piak. A thinhannak a that lo ningin a langhtermi nih a tuah khawhmi a phun phun a um an ti:\n1) Mahnak in a derdeuhmi le a sual deuh tiah ruahmi hna kha si le cawnpiak peng. Kan ti theu lo maw? Voi zeizat dah kan chimh lai? tibantukin phunzai tlawhciar.\n2) Ka thinhannak thei uh, tiin chung le hawi le nih duhlo ningin sirleih in khuasak le bia chim. An duhmi tuah lo, an duh lomi tuah i zuam. Raw lei duh lo, leng chuah duh tibantuk in saupi um.\n3) Capo hamngin mi va thuat. Hmaitonh tein chim ngam tung loin capo i saihter i midang kha zapi lakah mual phoh va zalh. Capo ah rul sivai tarh i mi cuknak ah hman khi a si.\n4) Mi dang zei bia dah a in khawh lo bik lai tiin bia chia le tuanbia hlun kawl i mi ngiar. Silole hrawm thahri i rengh in au khuan i mi nih kan thei hna seh law kan mual pho lawlaw ti lungput neih.\n5) Hmurka in zei bia hmanh a chuah lo caah kutke in cabuai, thuhden, fale, minung hawi zuanhnawh.\nAtu kan van chimmi hna ban tukin kan thinhannak kan langhter tawn caah nu le va i thennak, hawi ngaih ti lonak, rian in phuahnak, khrihfabu ah i tlum ti lonak te hna an chuak. Sihmanhsehlaw thinhannak cu sualnak a si lo. Kan Pathian zong Israel mi cungah siseh, Solomon cungah siseh, Sabbath kongah siseh, biakinn kongah siseh a thin a hang ve ko (Psalm 7:21; 1Siang.11:9-10; 2Siang.17:18; Mark 3:4-5; John 2:13-16). Jesuh Khrih nih Matthews 5:21 ah a chimmi hi thinhannak cu sual a si ti a si lo. Na thinhannak i teiter hlah titu a si deuh. Paul zong Efesa 4:26 ah na thin hunnak ni tlakter hlah ti ah a ti. Nan thinhannak kha na theih lai, min na sak lai, na ruah lai, cun remnak sernak, dawtnak hrampi ah na ser lai tinak a si deuh.\nKhrihfami hna nih kan thinhannak hna hi dawtnak, zumhnak le ruahchannak a hram ah kan canter awk a si. Hawi le kom zong a uam in kan i uam peng ahcun hoi tha kan si kho. Nu le va zong a thuh in kan i thuh peng ahcun kan pum ai neih nain kan lungthin ai hlat chinchin. A linsami thinhannak chungin remhnak kan van ser tik lawngah i dawtnak tak, i zumhnak tak le hmailei ruahchannak tak a hung chuak. Cucu a thin hangmi khrihfa hna nih kan i tinh awk a si. Cun kan pawngkam ah kan hmuhmi dinlonak, nemnehnak, mah khua le mah peng lawng tanhnak te hna cungah hin kan thin a han awk a si. A thami thinhannak a ting co khotu si cio i zuam hna usih.\n(Chirhchan cauk: An Angry Christian by Andrew Lester, 2003)\nS/W of Joyful People (Minuam pawl thawndernak)\nVawlei Chawva Thilri le Fale\n10 January, 2013 at 1:45 am\n17 February, 2013 at 10:24 am


Trump i sihne Rudy Giuliani nih: US ram state kipah mee firnak a um a ti cang hi. – Lai Lungrawn Post\nTrump i sihne Rudy Giuliani nih US ram state kipah mee firnak a um a ti cang hi. Michigan state pakhat lawng hmanh ah chiatserh biakamnak he mithmuh kut tongh in a hmumi minung 220 nih an chimmi ka ngei tiah a ti. Hihi hmunhma laihummi (centre) pakhat in tuahmi a si a ti. A bik in Democrat pawl nih an uknak khuapi hna ah a si khun tiah press conference ah a chim..Mee relnak software in mee an thlen. Cucu caan tlawmpal mee relnak seh an dinhter chungah khan a si tiah an ti.\nConservative Fox Host Tucker Carlson nih Nili zan ah Trump lei kha mithmuh kuttongh tehte nan ngei maw tiah ka hal hna tikah zeihmanh an ngei lo tiah a chim. Sihmanhsehlaw Nilini press conference ah khan biaceihnak zung lawnglawng ah cucu kan chuahpi te lai tiah an rak ti.\nCherhchanmi: Khrihfa thawngzamhnak CBN news 11/20/2020 09:32:45 AM Ben Kennedy\nRelchap:Trump a uar ngaimi laimi pawl USA nan phak kum ah khan Trump hi US President rak si seh law cu atu bantuk in USA ah nan um lai lo i Trump zong hi a hngalh hmanh nan hngalh hnga lo.Hmaan tein chim ko ahcun, Trump khi mirum asi ko nain midang mirum pawl sin ahcun a rumnak khi chim tlak ngai ngai a si lo. Cun Trump a rumnak a ruang bik khi Facebook ngeitu Mark Zuckerberg, Microsoft Corporation ngeitu Bill Gate le Amazon Founder Jeff Bezos pawl bantuk in amah thluak tthat ruang le amah thiamnak tein a rummi a si ve lo.Trump a rumnak a hrampi le a ruang bik cu hringtu a pa asi. A pa ruangah a rummi ko ko nih USA um laimi pawl bantuk in sining i philh riangmang in aa phorhlawtmi, mi zawn a ruat lomi a si ti cu chim hau lo tein vawlei pi nih hngalhmi a si ko.


Democratic Tuahsernak Cu Anmah Lila Nih A Tuar Cang Lai!!\nPosted By: chin11news November 29, 2020\nTutan USA Thimnak kong cu a kenkip loin a hopoh nih mah le hmuh le mah le theihmi poh tial cio a si. Cun Media kan timi pawl BBC, CNN, Fox, tibantuk a tamtuk lai. Cu zong nih Biden an tianh, Micheukhat Media, Mizo le Lailei kong nih hin Trump a tlinnak ding an tial deuhmi lawng kan leh tawn ve!!\nLaimi chung zong nih Trump a tanhmi an tam lengluang! Micheu khat hoi hna nih Biden an tanhtuk nak ah Biden lei thatnak lawng an tial ve hoi! Cu hna lakah Laimi chungin Pu Joseph Thawng Z Ting nih a hmuh ning le Trump a tanhnak tete a van tial tawnmi hi, a rel a nuam tuk!!\nCun tutan zongah a mah a hmuh ning a vantialmi rak rel cio dingin ka van in sawm than hna!! Atu thil siningah cun official tein thanhnak a um rih lo caah mah le hmuh ning le ruahmi cio kha tial a si rih ko. Bia khiahnak an tuah tik lawngah kan dihlak kan cohlan cio hna lai.\nA tialmi cu “Trump Caah Ni Ceu Dawh: Trump caah thawngpang a tha chin lengmang. Teinak cu caan sinah an kalve I, Teinak cu caan nih a vun ratpi lio.\nPennsylvania, Georgia, Arizona, Michigan, Wisconsin le Navada cu an zohthan lip lio a si I, Trump vote an hlonh piakmi zong tha tein an hmuh chuah cang.\nAn tuahsernak nih a mah cu a temthan cang hna lai. 100% 100% teinak cu a ra lio. Democratic a tanhmi caah keimah ka catial hi, raifenhsii nak in a kha deuh an ti. An rel le cangka in an thinlung tha a batter hna. A taktak ngaingai ah cun thildik an tanh ko caah a si.\nKha 2020 cu kanmah ta a si cang. Tutan cu an van achia Republican party dih a dihlak an control dih cang lai. Thutnak vialte Democratic caah cun a fakbik sunhnak mangchia he ai lo ko cang lai” tiah a ti.


Kawlrampi Zong Ramleng Khual Tlungmi Ruangah Biatak Tein A Lungrethei Cang – Chin World News Evening\nMyanmar Rammi Ramleng In An Rak Tlungmi Pawl Kong Ah An Lungre A Thei Ngaingai Cang: Mekong Migration Network (MMN) hna nih cathanh an chuahning in coronavirus (Covid-19) ruang ah a tu cu vawlei pumpi in kan buai lio caan a si. A ho hmanh nih kan ton bal lomi rai a si tik ah lungretheih a faak khun. Cu lak ah Greater Mekong Subregion (GMS) mipeem pawl kong ko ah hin lungre a thei. I ruanvennak thilri hna le i thlawpbulnak thilri pawl tlamtling in ngeih a silo caah tiah an chim.\nCu caah MMN pawl nih hi bantuk dirhmun ah kan dir caah an mah le an chuahkehnak ram nawlngeitu hna nih a ran khawhchung in an minung hna kong hi tuaktaan hna seh law a ttha. Phanh an i timhnak hmun le ram ah rianrangte in an phanh cio khawhnak hnga. An ngandamnak kong le an chungkhar cio runvennak kong tiang in tiah an lungretheihnak an langhter.\nThailand ram ah hi bantuk in rian ruang ah a peemmi hna hi minung 4 million renglo bak an si. Cu chung ah a tam u cu Myanmar, Cambodia le Laos hna in an si. Covid-19 zawtnak ruang ah Thailand, Myanmar le Canbodia hna cu faak ngai in an i al cang hna. A ho te hmanh nih ramchung ah kirter tthan an duh ti hna loh. Luhchuahnak hna phih an si.\nMinung tampi hna cu Thailang ah rian lo, rawl lo le umnak inn hmanh ngeilo in vansangau in an um rih hna. Cu caah March 26 ah khanThailand nih Emergency Decree chuah in a rannak in hi thil kong hi remh tthan hna uh tiah a rak chuahpi. Cu bantuk in Emergency Decree zulh in March 23 ah khan ramri kham cangmi cheukhat pawl cu an hun tthan hna.\nMarch 25 ah khan Thailand cozah nih an tuakning ah cun hi bantuk in mipeem pawl hi minung 60,000 paoh cu Thailand ah an taang ko rih lai tiah an chim. An chuahkehnak ram ah a kir cangmi hna zong nih a phunphun in harsatnak ton a si. A bik in ngandamnak kong ah. Cu lak ah hi bantuk in mipeem pawl cheukhat cu an chuahkehnak taktak rammi sinak zong tlamtling in a ngei lomi tampi an um ve hoi. Cu bantuk minung pawl ko caah cun an ngandamnak kong lawng silo in an khuasaknak ding kong ah lungdong ngaingai a si. Ref: Mizz


Lungthli Tum: Zeiruangah Dah China Hitluk A Thancho?\nChina hi communist party nih uk mi a si nain vawleicung economy ngan bik pahnih nak ah a um, a nganbik mi US economy hmanh hi tukum chung ah a lonh lai tiah World Bank’s International Comparison Program(ICP) nih April 30 ah a thanh. 1978 hnu in kumchiar China GDP 7.8-14% hrawng in akai thluamah,achel ah 15%-19% tiang a phan. US khi 2%-4% hrawng a kai ve nain a tum (-) caan a tam ngai. Afawinak in China cu kumchiar 7.8%-14% tiang in a rum chin lengmang tinak a si.\nChina a thancho ning hi mifim thiam le economists hna nih an ruah ning leng in a rang. Kan hnu kum ah khan Centre for Economic and Business Research (CEBR) a chim chung ning ah cun 2028 hnu long in US nak in China economy a ngan deuh te lai a ti nain tukum chung hmanh ah a lonh cang ko lai. Vawleicung thil kuat kho bik(largest exporter) si nak cu 2009 ah Germany a rak chuh, 2010 ah US chang tu(vaweleicung rumbik chang tu) sinak Japan a chuh rih, 2013 ah chawleh tuah thawngbik sinak zong US a chuh hoi. Tukum dongh lai hrawng in cun vawleicung tuanbia thar a um cang lai, vawleicung ram rumbik sinak cu Asia lei a thial ruang mang lai. 1870 hlan tiang cu UK(United Kingdom) a rak rum bik nain US nih 2014(?) tiang a chan,China tuhi zei can tiang dah a nguh ve te lai.\nZeiruangah dah communist ram a si mi China hi mah tluk rang in a than cho khawh ti hi mitampi nih ruah cio a si. China central cozah nih private industry/ enterprise/ company tbk mah tein nawlngeihnak apek hna hlan(command economy) ah cun cutluk in an rak thangcho lo. An GDP a kai caan zong a um nain a tum caan zong a tam pi,vawleicung ramsifak mincazin ah arak tel ve. Nain 1978 hnu cun cozah lung a fim,central cozah power an dorh, cozah nih thil pakhat khat a man an khiah tawn mi kha a si ti loh, company,private enterprise tbk nih an khiah cang. Foreign trade le investment zalong tein tuah hram an thawk,khuapi long si loin khua te(rural area) zongah enterprise tampi tuah hram an thawk. Zalawng tein private business le SME(Small and Medium Enterprise) tuahnak nawl a pek hna. China ram economic system cu command economy system(cozah nih full nawlngeihnak) in Free Economy system lei a panh cang. Entrepreneurs le company an nawlngeihnak akarh deuh bangin China economy cu a thangcho thluamah ve.Command economy system in market economy system lei an thlen hi tuluk ram thanchonak ah abiapi bikmi factor pakhat a si.\nCentral power a zor hlan tuluk minung panga ah pali hi lothlawh(agriculture sector) ah rian rak tuan a si nain 1978 hnu in lo riantuan a lar ti loh, rian tha deuh(higher-value-added manufacturing)an tuan thawk cang. Lothlotu an rak tlawm deuh caah lothilchuak a man fak deuh bang in lothlotu zong an hlawh tling ve cang. Lothilchuak zong tam deuh an rak chuah khawh. Khat lein private enterprise a tam chin ve,lothlawh ahuam ti lomi nih an panh. Cuticun khuate tiangah rian a rak um caah thanchonak lam an rak panh a si. Culong hlah,company managers nih an mah duh mi thil zalong tein an rak chuah,an mah le tinhmi(goal) cio an rak chiah. Cutikah company pakhat le pakhat an rak i zuamcawh. Mah izuamcawhnak nih hin China thilchuak akai ter thluamah,tu ah cun vawlei thilchuak tambik(most productive) ram a si cang. Ramdang investment kutka an on caah ramdang in phaisa tam tak a lut,mah nih hin factory tampi a ser,ramdang he pehtlaihnak a that ter caah ramdang thiamnak kha fawi tein a cawn/a lak.Cuticun population 1.3 billion a ngei mi China ram a thancho nak a si.\nChina hi communist ram a si ko nain economy ah cun democracy ram ti khawh a si. Cozah nih entrepreneurs sinah nawl a ngei lem lo. Free market system an hman. Mah zalonak(Free Economy system) hi China thachonak hriamnam tha bik cu a si. Khuate(rural) lei focus in enterprise a ser mi hrim nih hin lothlotu tampi a khamh hna, sifahnak in a luater hna. Nain tuluk nih challenge tam ngai a ngei rih. Tuluk city tampi i thli thiang lomi,GDP a niam deuh thlumah mi te hna hi Beijing caah 'major concern' a si kho men.\nPosted by Lungthli Tum at 14:48


SBS Language | Na fale sianginn ah zeitindah iteltum khawh a si?\nNa fale sianginn ah zeitindah iteltum khawh a si?\nNa fale sianginn ah nulepa i teltum nak nih fale thinlung taksa ngandamnak lawng siloin an cawnmi fimnak tiangah mark thatnak a chuahpi. Asile, na fale sianginn ah nulep a asimi nangmah nih zietindah iteltum khawh a si, zeidah na tuah khawhmi an si, tamdueh in hun ngai hna usih.\nPresented by Salai Lian Ching\nHlathlainak an tuahmi nih a langhtemi cu, nulepa nih an fale sianginn ah an iteltum i sianginn he pehtlaihnak a tuah mi fale cu an cawnmi ah mark tha deuh an hmu, sianginn zongah saudeuh um an duh I a nuamh zong an I nuam deuh ti hi a si.\nAustralian Parents Council (Australia Hringtu Nulepa Kawngsil) ah haotu, Shelley Hill nih a chim mi cu, fale ca lawng ahhin thatnak, miaknak a silo, nulepa ca hrim zongah a si. Nulepa nih fale sianginn ah an I teltum a si ahcun,\n“hawithar an iser khawhnak hmun a si, Australia fimcawnnak lei sining hngalh chapnak an pek lai, na fa kha sianginn ah zeidah a lawh ti hngalhnak an pek lai, cutikah, na fa nih a siangkainak ah amah pumpak sining, a hmuhtonmi kong biahalnak na ngeih tik ah hngalhnak tampi an pek lai.” tiah a ti.\nShelly Hill nih atubantuk in nulepa nih fale siangkainak ah iteltum ve ding tiah a chim tik ah, a zeilei poah ah iteltum le itlak dih awk ti kha a chim duhmi a si lo. A chim duhmi cu,\n“Australia ahcun sianginn le cawnpiaktu nih nulepa cu sianginn ah iteltum dingin forhfialnak an pek zungzalmi a si, nulepa iteltum ding zong in sianginn lei in don cia an si. Sianginn le cawnpiaktu hna nih fale ca an chimh tik hna ah, na fa kongkha a tamkhawh chungin a sining hngalh an duh, nan innchungkhar sining zong hngalh tlak asimi cu hngalh an duh ngai. Cuti hnglahnak nih na fa sining he aa tlak ning tein ca chimh le riantuan tii khawhnak a pek hna, pakhat le pakhat a fekmi ipehtlaihnak tha zong a chuahpi. Hi bantuk in nulepa le sianginn ipehtlaihnak cu Australia ahcun a biapi ngaimi le hmual a ngei ngaimi tuahsernak pakhat a si.\nAsile, hringtu nulepa nih fale fimcawnnak kongah inn ah zeidah tuahkhawhmi a si ti a si ahcun\n#sianginn kal hlan ah, inn ah na fale caah manh tein um khawh izuam. Sianginn an ttin tik ah,\nka fa nihin, sianginn na kai cu a nuam maw,\nzeidah nan cawnmi a si ti bantuk kha hal lengmang hna.\nNulepa hrim nih fale an cawnmi ca ah I telpinak ngeihding a si. Cuti naa telnak nih na fale an cacawnnak ah thazaang tampi na pek hna tinak a si.\nInn-ca tuahding an ngeihmi na bawmhkhawhnak ahcun, cucu, chapchihmi laksawng a si. Na bawmhkhawhlo hna hmanh ah, an cawnmi cauk le an tuahmi ca kha zohpiak hna.\nCentre for Multicultural Youth ah officer pakhat a simi Lauren Ireland nih a chimmi cu,\nFale nih inn-ca tuahding an ngeihmi an tuahnak caah a daihnak zawn te thim thiam hi abiapi taktakmi a si. micheukhat caah cun a si kho lai lo ti zong ka hngalh ko, zeiruangah kan ti asi ahcun, micheu innchungkhar cu minung an tam lai, cu tik ah a daihnak hmunhma ticu a har ngai ko lai. Inn ah a daihnak le a lawnnak a umlo ahcun, nan umnak sang i ‘ca ruk-inn/library’ ah kalpi khawh an si. Hibantuk hmun ahcun, siangakchia nih anmah tein an tuahkhawhlomi ca a bawm khotu zong an um lai.\n#Cun, Fale kha mah le nuhrin holh thiamter zong a biapi taktakmi a si. Lauren Ireland nih a chim rihmi cu,\nCa relttinak le tuanbia I chimhnak caan ngeihkha a biapitaktakmi a si. Mirang holh theng kha a si hau lo, nanmah le innchungkhar ah hmanmi holh kha a za ko. Anmah le nuhrin holh te in tuanbia an chim khawh ahcun cu tuanbia chung ah mah le nunphung sining kha tampi aa tel caah, hihi a tha taktakmi a si. Asilole, cauk pakhat khat kha, mirang asi ah a zei holh in tialmi a si ah, la law, hmanthlak kha zohpi hna, cun, cu hmanthlak cu ceih tti uh, biaruahnak ngei tti uh, cunihcun, na fale fimcawnnak ah tampi hlawknak le miaknak a chuahpi lai.\nNa fale sianginn ah iteltum na duh ko nain, mirang holh na thiamlo ruangah iteltumlo in na um a si ahcun, sianginn kha tha tein chim hna, holhlettu ka letpiak uh tiah hal hna.\nCun, Nulepa le cawnpiaktu itonnak aum tik ah kallo in um hlah, tlolh hlah, na fale an fimcawnnak ah zeidha an lawh, ca an tei maw, ca an chei maw, ca an thiam maw, an zia a tha maw, tibantuk biaruahnak ngeih caan a si caah, na fale sining tampi hngalhnak an pek lai. Cun, na fa a chambaunak zong kha an in chimh lai. Mirang holh thiamlo na si ahcun, sianginn kha holhlettu ka lakpiak uh tiah fial hna. Nulepa le cawnpiaktu itoncaan hi a biapi tukmi a si ti kha hun nolh chap rih ko ning.\nNa fale sianginn ah iteltum khawhnak hi a lam tampi a um ko. Sianginn rawldawr ah tlangrian na tuan khawh, sianginn in khualeng an chuah caan ah naa tletum kho, asilole, ca an chimh lio hna, ca an cawnlio ahkhan an khaan chung te he an herhhaimi bawmtu siding zong in iteltum khawh a siko.\nFale sianginn ah nulepa cheukhat cu iteltum an duh ko zongah an ngamhlo asi ahcun, na hawile I sawm hna. Asilole, na fale siangkainak ah a kai ve mi nuleopa kha isawm hna law, cuticun, nan fale sianginn ah iteltum khawh a si. Abiapimi le a har micu karkhat hlan ah a si, cuhnu ahcun, a fawi thluahmah ko.\nSBS Radio Hakha Chin thazaang petu nan dihlak cungah kan ilawm.\nVawleicung Ziknawh-einak Atlawmbik-ram 20 Chungah Australia Cu 13nak Lawng A Si\nRamdang Siangakchia Nih Mirang Holh le Ca Thiamdeuhmi Siding In Australia Ramhuap Cozah Lei In Kawh-Auhnak\nNun-fimchimtu: Hngalh A Herhmi Tar-tlin-hlawh (Superannuation) Pahra (10)\nMipem caah zeitindah Haa zohkhenhnak ngahkhawh a si?\nOrhlei-Ramkhel Dothlennak-Tuahtu Nih Luna Park Hmai Ah Duhlonak An Langhter\nKum 2019 Caah A Himbik-vanlawng Minthatnak cu Qantas (Australia) nih A Hmuh\nKhuasak-tintuknak Lamsialtu: Zeitindah Cozah-inn ngah khawh a si?\nThawngpang-Bultan: Vawlei cungah Hmual A Ngeibik le Ngeilobik Ramdang tlawnnak lehhma (Passport) Pahra\nThawngpang-Bultan: Kum 2019 in Australia ah Aa-thlengmi Pemluhnak Kong Pa 5\nKhuasak-tintuknak Lamsialtu: Zapi Tlawnlenak Hmunhma Kal Tik Ah Tuahding Le Tuahlo Ding\nAustralia Ram Hmantlawm Thluahmahmi le Zorlei A Panhmi Europe Holh\nKhuasak-tintuknak Lamsialtu: Siibawi tialpiakmi sii-ai ttihnunnak\nMiphun thleidannak a tongmi na hmuh ahcun zeidah tuahding a si?\n"Na Tuh Bang In Na Zun Lai", Tang 12 (Australia) ah Mark 90nak Tam Hmutu le SBS Radio Hakha Chin Biaruahnak\nKhuasak-tintuknak Lamsialtu: Riantuannak ah nawlvo na ngeihmi zeidah an si?\nAustralia Cozah nih PR hmuhkhawhnak Viza phun 2 A Ser\nSBS Ramhuap Holh Zuamnak 2018 Ah Minung 5 nih Laksawng An Co\nBiaruahnak: Chinmi nih Zu Din Nunphung Kan Ngei Maw? - Part 3\nKhuasak-tintuknak Lamsialtu: Thalcaan ah zeitindah him tein kan um lai?\nA Fale Panga Ning In Bachelor Dikari A Laktertu, Pi Ngun Pum le SBS Radio Hakha Chin Biaruahnak


Dr. Ngun Cung Lian cu US rammi sinak lak piak than dingin an nawl ko nain US cozah sin ah a phan lo. – Hakha Cherry\nUS citizen sinak le Dr. Ngun Cung Lian.Dr. Ngun Cung Lian cu US rammi sinak lak piak than dingin an nawl ko nain US cozah sin ah a phan lo. Mi tampi nih US nih a kong ceih seh ti cu kan duh dih ko nain cucu a har ngai mi thil a si.\nA ruang cu US citizen mi sinak in chuah le hlawt timi hi thil fawi a si lo. US ram chungah buainak maw, US constitution he pehtlai in nawl a buar dah ti lo ah cun rammi sinak in hlawt khawh a si lo. Ram dangah sualnak a va tuah sual si ah cun a sual a tuah ram nih an ngeihmi phungning tein dantatnak pek khawh a si.\nTha tein kan ruah thiam a si ah cun a tuhi Dr Ngun Cung Lian hi Myanmar rammi sinak citizen lak cang sehlaw thei lo a si. Credit-Chin Morning Star News\nNgeih Lo Awk Țha Lo Jesuh:Amah nih amah duh tein a kan ser i a kan sernak ah cun biatak kha a hman, cucaah kannih cu a sermi thil vialte lakah cungnung bik kan si Jeim 1:18.\nMinung kan nunnak caah kan herhmi thil hi a tam kho taktak, chim cawk ding hmanh a si lo. Cu a tam kho taktakmi nakin kan herh deuhmi le kan herh bikmi cu Jesuh Khrih a si. Kan nunnak ah ngeih lo awk țha lomi cu Jesuh Khrih a si.\nKawl nih an holhnak ah “Nupi cu ngeih lo ah a țha lo, ngeih ah le a țha lo” (Mingmah di ma sih ma kaung sih ma kaung) (မိန်းအသည်မရှိမကောင်းရှိမကောင်း) an ti. Sihmanhsehlaw Jesuh Khrih cu ngeih lo awk țha lomi a si. Jesuh Khrih ngeih lo ahcun a țha lo i thihnak a si. Jesuh Khrih ngeih ahcun nunnak a si.\nVawleicung thilri le chawva cu na ngeih lo zongah a poinak um lo. Jesuh Khrih na ngeih paohpaoh ahcun zeizong te ngeitu na si ko. Zeicahtiah Jesuh Khrih ah zeizong te a tling. Cucaah cun hi vawlei ah hin zeihmanh a ngei lomi sifak santlailo te si ko hmanh usih law Jesuh Khrih kan ngeih ahcun mirum kan si. Lei rumnak he van rumnak he a ngeitu kan si. Jesuh Khrih ngeih ahcun hna a ngam ko e maw hawi dawt.\nPathian nih a sermi thil vialte lakah minung hi cungnung bik ah a kan ser, nain Jesuh Khrih cu kanmah nakin Cungnung Bik a si. A kan dawt i nang le kei kan caah a nunnak zong a pek. Cucaah zeizong vialte nakin kan duh bik ding le kan dawt bik ding le kan nunnak caah ngeih lo awk țha lomi cu Jesuh Khrih lawnglawng hi a si ko.Bawipa nih thluachuahnak kan pekpiak ko seh.Salai K. Biak Lian Thawng\nDr. Ngun Cung Lian cu US rammi sinak lak piak than dingin an nawl ko nain US cozah sin ah a phan lo


Tulio i Kawl Ram(Myanmar) Minthang Taktak Mi Alar taktak Mi Miss Shwe Eain Si – The Chin World News\nThe Chin World News\nNews Kan Damnak\nTulio i Kawl Ram(Myanmar) Minthang Taktak Mi Alar taktak Mi Miss Shwe Eain Si\nPosted By: admin July 10, 2019\nTu lio ah Myanmar ram asunglawi ter cem tu Miss Shwe Eain Si hi hi alar kho taktak cang kawl ram chin chin ah cun athei lo tu hi an um lai lo. Atu kan model nu hi pa lawng nih si loin nungak zong nih an rak uar kho taktak mi asi. A mui le apumrua van zoh tikah cun mirang nungak bak asi ko. Ti cun an sawi tawn zongah lungdong lo tein atuar peng mi asi i, ahnu ah cun atlamtling ve cang.\nAtu ah cun kawlram (Myanmar) lawngah alar mi asi ti lo i vawlei cung vialte nih an theih pah dih cang. Miss interview lio ah hin atlak tuk nak zong aum lem lo. Rakhine Pyine deuh tu in 2018 ah khan Golden Land, Myanmar ah contestant arak si cang, Hi kum lio ah khan Poland ramah Miss Supernatural 2018 i zuam nak Myanmar sinah arak i tel bak fawn cang.\nTi cun, Miss interview lei cu bantak in (photo shoot) lei ah alut chih i The Naked Ghost-i ahmanthlak cu atu ah hin alar kho taktak cang tiah theih asi.. Mi dang cheukhat pawl nih cun zeitluk in dah an ruah hnga le an cawi san hnga aww!\nMiss Shwe hi amui adawh thleiah apumrua atha afel zong afel afans pawl zong an tamtuk cang. Arak uar taktak tu le crush tu zong an tampi tiah theih asi. Alar tuk ninghi midang myanmar model bantuk asilo amah atluk tu myanmar model cu an um tuk lem lo.\nBe the first to comment on "Tulio i Kawl Ram(Myanmar) Minthang Taktak Mi Alar taktak Mi Miss Shwe Eain Si"


China Ram Ah Kawlram Mi Thongthla Mi Minung Pahnih Zong COVID-19 Nih A Tlak Hna – Chin 11 News\nChina Ram Ah Kawlram Mi Thongthla Mi Minung Pahnih Zong COVID-19 Nih A Tlak Hna\nA poi kho taktak khi a si ko cang thongtlak he tihnung zawtnak virus nih a phak fawn hoi hna caah lungrethei le zaangfak cu an si ve hrim ko hna. China ram Hupey pengkhulh chungh ah thongtla mi Kawlram mi minung pahnih hna cu Coronavirus zawtnak nih a phak hna tiah an thonguk nih a chim mi cu China ram Myanmar Ambassador nih thawngthanh nak a tuah.\nHi Kawlram mi minung pahnih hna hi riithai sii phungning loin an phorh ruang le an zuar ruang ah an tleih mi hna an si i thong an thlak mi hna a si. Cun hi hna pahnih hi February 27 le 28 ah khan siizung an an rak kal pi cang mi hna an si i siibawi tenih an thlop len ve ko hna nain an sining a that deuh rih lo caah siizung ah cun an riak rih ko tiah zong thongbawi nih cun China hrambunh Myanmar Embassy sin ah a chim ning a si.\nHi hna pahnih thong an tlak nak hmun hi Wuhan pawng teah a si i Coronavirus a chuahnak hmun le tihnung in a karh nak hmun a si caah thinphang in an um khun nak zong hi a si fawn. Cun coronavirus ruang ah Singapore ramah Kawlram mi pakhat le China ram ah minung pahnih nih an zawt ve cang caah China le Korea ram te hna ah a um mi hna Kawl ram mi pawl caah cun thinphang dailo a hun si chin lengmang cang ko tiah zong an chim.


Russia President Pu Tin Cu Tih Nung Taktak A Si Cang Ral A Thawhter Hrim Lai Tiah Zumh A Si — Salai Ephraim Thawngpang\nRussia President Pu Tin Cu Tih Nung Taktak A Si Cang Ral A Thawhter Hrim Lai Tiah Zumh A Si\nSalai Ephraim January 28, 2022\nPutin nih Soviet Union Empire dirh tthanh aa timh tiah an zumh. Ukraine zong hi a tuk hrim ko lai tiah analysis pawl nihcun an zumh.\n2014 ahkhan Black Sea he aa tlaimi Crimea Peninsula a lak cang i, Ukraine a control khawh chap ahcun middles east he ipehtlaihnak lam kaupi aa sial bantuk a si cang lai, ti a si.UKraine nichuah chaklei hi February thla ahcun a khal freeze viar tawnmi a si i, khuasik lio ah tuk aa timhmi hrim hi fawite in lak khawhnak lam a kawl a si ko tiah an zumh.\nUS le NATO nih diplomatic in an fuh nain cohlang khawh lo ding in a demand a hal diam hna.A halmi hna cu, NATO hi Europe nichuah lei ah karhter lo ding. Abik in Poland Baltic States ah NATO vialte hi withdraw tuah viar ding pinah, US Nih Europe ah a chiahmi Nuclear hriamnam vialte lak dih dingin a hal hna. Asinain NATO le US nih an reject colh. US nihcun, “na tuk ahcun, na tuar bak” lai tiah an tlerh ve. Ukraine hi hlan ahcun Soviet Union Russia pennak chung ah a um balmi an si i, 1991 ah luatnak independent an hmuh.\nAsinain Ukraine cu Russia nih ka unau an si a ti i, Russia 🇷🇺 tang ah um peng ding hi a duh. Abik in Ukraine 🇺🇦 ram hi EU le US he aa pehtlaihmi ram a si ding hi a ttih in aa tih.A duh lo. A ttihnak a ruang cu, Russia security a him ti lai lo tiah a ruah pinah, security nakin aa ttih deuh rihmi cu, Ukraine ahhin Russia miphun an tam caah, Democracy a tthawtnamnak hi Ukraine in an ttep ahcun, Russia ram uknak system an hnawrsuan lai tbk tiang hi an ttihmi a si tiah analysis pawl nihcun an tuak.2014 lio Ukraine ram a buainak zong kha Ukraine Mipi nihcun EU he pehtlaih an duh nain an president nih Russia he pehtlaihnak min a tthut diam i, Russia nih an hnek a si ko lai tiah mizapi an chuak i, sandahpiahnak a si.\nAn president cu an phuah khawh i, Mipi duhmi cozah thar nih EU he pehtlaihnak min cu an tthut tthan. Russia Putin cu a thin a hung i, lehrulhnak ah Ukraine thlanglei, Black Sea he aa tlaimi Crimea Peninsula cu a lak piak diam hna.Tutan Ukraine tuk a timh hi, a caan a zoh tikah US- Bidden zong hi a ngamh pah caah a si lai an ti. Cun, Covid ruang ah ram kip, anmah le an ram chung cio an buai lio a si caah, fawite in lak khawh dingin aa zumh caah a si kho tiah an tuak. China zong nih a von dirhkamh cang fawn caah, Bidden nih a kham khawh lo ahcun, tuk dawh a si ko, ti a si.\nKawlram Mipi Zuan Hnawh Dingah Zatlangbu Le Nu Hrin Covo Phu Fonh Zathum Nih UN Security Council Sin Ah Nawl →\n← Kawlram Mipi Ralhrang Cozah A Dohtu Caah America Cozah Ruahnak Pe Tu Nih Thawngpang Tha Tuk A Chim


R.I.P : Chin Mi Nih Kan I Bochan Mi Pu Ral Tu(Bawi Bik Thawng pa) Cu Motor Cung Ah Ralhrang Kah Nak A Thi – Onlinenungak\nR.I.P : Chin Mi Nih Kan I Bochan Mi Pu Ral Tu(Bawi Bik Thawng pa) Cu Motor Cung Ah Ralhrang Kah Nak A Thi\nThantlang ah ralhrang nih Pu Ral Tu(Bawi Bik Thawng pa) cu an kah caah a nunnak a liam. Thantlang khuasa Pu Ral Tu (Bawi Bik Thawng pa) cu September 29,ni ah ralhrang phu hna nih zaanlei suimilam 6:30 ah meithal in an kah caah a nunnak a liam tiah kan theih. Hakha in Thantlang an kir lei ah Thantlang khuachung Awng Bu innhmai an phanh, zaanlei suimilam 6:30 hrawng ah ralhrang nih meithal an kah caah motor cungah a nunnak a liam colh tiah theih a si.\nPu Ral Tu he hmunkhat ah motor aa cit tti mi Pu Zo Peng zong alu ah meithal kuan nih a hliam caah lungrethei a si ko tiah kan theih.Cun Pu Lawm Bik, Pu Than Heng le motor mawngtu cu an him tiah thawng kan theih. Nunnak a liam mi Pu Ral Tu(Bawi Bik Thawng pa) cu Thantlang khuami hna nih bochan mi upa pakhat a si.\nThantlang khuasa Pu Ral Tu (Bawi Bik Thawng pa) cu September 29,ni ah ralhrang phu hna nih zaanlei suimilam 6:30 ah meithal in an kah caah a nunnak a liam tiah kan theih. Hakha in Thantlang an kir lei ah Thantlang khuachung Awng Bu innhmai an phanh, zaanlei suimilam 6:30 hrawng ah ralhrang nih meithal an kah caah motor cungah a nunnak a liam colh tiah theih a si.


Bawipa nih Dawt an duh! - A VEL IN KHAMH KAN SI\nNA NUN RIH CU BAWIPA NIH DAWT AN DUH CAAH ASI.\n"Vawlei a ser hlan in Pathian nih kannih cu Khrih chung i amah ta si dingin a kan thim cang, cucaah a hmaiah a thiangmi le soi awk um lomi kan si awk a si. Pathian nih cun kannih cu Jesuh Khrih thawngin a fa i cohlan awk kha a rak timh cangmi le a duhmi a si. Efisa 1:4-5"\nPastor minthang Rick Warren nih zumhnak ah ka der tiah aa ruatmi pa nih a lennak kong a chim. Zung ka um lio ah Khrihfa asimi pa nih a rak ka leng i, "Khrihfa ka si ko nain, thlarau leiah ka tthannak ka thei lo. Ka sining kel peng ka si i ka nunnak hi a taap ko!" tiah a ka ti. "Zeiruang ahdah a si hnga tiah na ruah?" tiah ka hal tikah, "Pathian hi zalak in ka dawt taktak lo caah asi rua tiah ka ruah," tiah a ka leh. Cuhnu ah ka leh than mi cu, "Pathian kha na dawt taktak lo ruang ah si lo in, Pathian nih zeitluk in an dawt kha na hngalh lo ca tu ah asi," tiah ka leh tthan, tiah ati.\nDawtnak kan timi hi a kirmi (Response) asi. Baibal nih a chimmi cu, "Pathian kan dawt cu a kan dawt hmasa caah asi," tiah ati. (I John 4:19) Cucaah Pathian ka daw lo tiah kan ti tikah, a ruang cu zeitluk indah Pathian nih a kan dawt kha kan hngalh lo ca tu ah a rak si tawn.\nNa nunnak sullam, hmuitinh le Pathian auhnak hi na fian khawh nak ding caah, Pathian sining lei in na thok a hau. Pathian cu dawtnak asi. Pathian sining i a muru cu DAWTNAK asi. Lei le van ah dawtnak a umnak a ruang cu, Dawtnak asimi Pathian aum ruang ah asi. Hngerhte le ttuangtuan nih dawtnak an ngei lo nain nang cu Pathian muicuang in ser na si caah dawtnak na ngei i, mi daw kho tu ah na cang.\nNa nun rihnak a ruang cu Pathian nih dawt an duh caah asi. Na nunnak a ruang, le na nun hnawhchanmi pakhatnak cu Pathian nih dawt ding ah asi! Cucaah, Pathian bochan, a nawl ngeih i, amah rian ttuan kha kan nunnak ah a biapi tuk hringhran i na nunnak a hmuitinh pakhatnak; abiapi bikcu Amah Pathian dawt kha asi ko.\nPhundang in chim ahcun, na tuanvo hmasabik cu nangmah nih thil va tuah hmasa kha siloin Pathian nih Dawtding tu kha arak si ko. Pathian nih dawtding ah na nunnak hi a zuah rihmi asi. "Cucaah Pathian nih a dawt i amah mi si dingah an kawhmi hna, Rom khua i a ummi nan dihlak in ca kan kuat hna: Pathian kan Pa le Bawipa Jesuh Khrih nih vel le daihnak cu inpe ko hna seh. Rome 1:7"\nPathian he hawikomhnak ngei dingah kawhmi na sinak biatak hi na nunnak ah zeitindah na leh/naa tlaih? (Response)\nAtu lio Pathian he pehtlaihnak na ngeihning ruat. Biaknak phung menmen le, a min men le tuahtawn mi phunghram ruang men ah asi maw? Pumpak in nunnak taktak ah Pathian he pehtlaihnak nun na ngei maw?\nAtanglei cakuang chungah na zumhning kan hrawm ve.


Trump Twitter account ‘realDonaldTrump’ timi cu an hloh thai cang - THE CHIN EXPRESS\nTrump Twitter account ‘realDonaldTrump’ timi cu an hloh thai cang\nDONALD J. Trump _ Sual tuah lungthawhternak bia a chim tthan sual lai tiah an hlohpiakmi a si.\nTwitter (Cawnninga) ah Trump nih a tialmi cu, “America dawtu 75,000,000 nih thimfung nan ka pek. Nan thimfung le America First le Make America Great Again timi nih hin hmailei ah hmual a ngeite lai, aw thangpi in a aute lai. Tihzah loin an um lai lo i, ningcanglo in tuahto an si lai lo!!!”\nA nehhnu ah pakhat a tial thanmi cu: “A ka halmi vialte sinah chim ka duhmi cu president thar biachimnak ah ka kal lai lo.”\nA catialnak in a rami comments/shares/ an zoh tikah a him lo, thil tha lo tuah lungthawhternak ah an cang sual lai ti an phan caah a account an hlohpiak hi a si bik.\nCucaah, Twitter nih Trump an hloh thai hi si. Facebook le Instagram zong nih capitol buainak ruangah an hrem ve nain hloh thai cu an chim rih lo.\nIsrael pa pakhat nih, “Ziah, Iran le Iraq ralbawi pawl nih mi kan thah la, kan tlaih la tiah nawlchuahnak le tlirhkhonhnak a tuahmi hmanh an hlohpiak tung hna lo?” tiah a facebook ah a tial ve. Trump hi cu Israel nih hin an rak tanh ziar ko.


Chin Ramkulh Minister pali an thlah hna – Chin World News Evening\nChin Ramkulh Minister pali an thlah hna\nFebruary 1, 2021 February 1, 2021 Salai Van Chin News\nChin Ramkulh Minister pali an kan thlah: Minister Pu Sui Thio. Chin Ramkulh Cozah Cabinet hna cu February 1 ah Ralkap nih uknak nawl an laak lecangka in Hakha Ralkap nih an tlaih hna i pali an thlah hna tiah kan theih.\nHi kong ah Minister Pu Sui Thio nih “Zanlei 3:00 ah khan an kan thlah. Keimah, Minister Pu Vui Kaw, Minister Pu Mang Hen Dal le Minister Pu Pau Lun Min Thang an kan thlah,” tiah zaan 8:15 ah The Hakha Times ah a chim.\nA taang rih mi kong he pehtlai in Pu Sui Thio nih “Chief Minister Pu Lian Luai, Hluttaw Speaker Pu Zo Bawi, Minister Pu Phwe Ar le Minister Pu Soe Htet tu cu an taang rih,” tiah a chim.\nAn auh hnanak le an thlah than hnanak kong he pehtlai in Minister Pu Sui Thio nih “An rak chim mi nan theih cio bang khan 2020 thimnak ah mee ningcang lo a um ti pawl kha a si ko. Cun an kan thlah ah hin ‘Dai tein va um u’ an kan ti i an kan thlah ko,” tiah Pu Sui Thio nih a chim.\nChief Minister tel in a taang rih mi hna cu zeitik ah an thlah te hna lai ti cu theih a si rih lo tiah thawng kan theih. Source: The Hakha Times\nRalkap nih cozah nawlngeihnak an chuhnak kong Min Aung Hlaing nih a fianternak biathanh a tuah. Nihin kan ram uknak kong ah rammi he pehtlai in Ralkap kan dirhmun cu ‘rammi a pakhatnak’ ti mi kha a hramthawk tein nihin tiang kan dirpi. Rammi nih an hngah mi Party tling Democracy phung cu rammi he i ceihmai le upadi ning in tawlrel ding ti mi ramkheel nunphung he dai le rem tein thlenremhnak kan tuah.\nAtu 2020 thimnak cu, Thimnak Commission nih an thanh mi cung in kan zohfel tik ah mee ningcang lo in thlak mi nuai hra le sing li le thong sawmriat thong hnih leng a um. Thimnak Commission nih a thanh ning ah mee a pe kho mi nuai 38 an um i, cu chung ah nuai 10 leng mee ningcang lo in pek mi a um kho. Kan chekhlat tik ah mee a pe kho mi i cheu li cheu khat nak tam (25% leng) mee ningcang lo a um kho.\nHihi zoh tik ah palh sual mi sawhsawh le a sawhsawh thil a si lo zia rammi zapi nih hmuh khawh a si. Mahtin a langh khawh nakding ah hin Ralkap nih fianghlang tein kan hmuh mi cazin fianternak voi thum kan tuah. Cun thimnak kong ah kan hmuhning langhternak biathanh hi thimnak hlan ah voi hnih, thimnak hnu ah voi li, a zapi voi ruk a phung ning tein kan tuah cang. Ralkap thawngfianhnak zong ramchung ramleng media sawmnga hmai ah tette (data) felfaite he kan langhter bal cang.\nCu hnu ah Ralkap nih 2008 Phunghram cu upat le zul in Rampi i rian le tuanvo cu Caan Karlak President nih tuanvo pek ning in nihin thawk in tuanvo ka laak tiah a chim. Rampi rian kan tuan tik ah 2008 Phunghram le hman lio mi phung ning in ka tuan lai i ka lonh lai lo. Cun a dik i sikan a tling mi Party tling Democracy phung cu dikfel tein ka ser lai. Cun Caan Karlak ca ah phung chuah mi ning in rian lim a si ahcun a dikfel mi Ram pumpi thimnak kha kan tuahpiak hna lai i, thimnak ah teinak a hmu mi party kha Rampi tuanvo ka pek te lai,” tiah a chim.\nCu hnu ah Ralkap Lutlai Min Aung Hlaing nih 2021 February 1 ah a tanglei bantuk in Biathanh a tuah.\n2. Pyidaungsu Commission kha a thar in form than i mee cazin zohfelnak tuah ding le tuah awk tuah ding pawl upadi he aa tlaak in tuah ding. 3. Atu ah kan ton cuahmah mi Covid tlaangrai runvennak hi felfai le biatak tein ka tuah lai. 4. Covid tlangrai ruang ah a tla mi sipuazi rian pawl hna kha a ran khawh chung in ka tlopbul lai. 5. Rampumpi zungzal remdaihnak hmuh khawh nakding ah rampumpi kahngolnak lungtlinnak cahreen ning in a si khawh chung in tuanchuah kaa zuam lai.\n6. Caan Karlak uknak nawl phung chuah mi ning in rian ka lim ahcun a zalong i a fianghlang mi Party tling Democracy thimnak kan tuah lai i teinak a hmu mi party kha Democra phung ning in tuanvo pek khawh nakding pehzulh in ka tawlrel lai” tiah a thanh.\nRef: MWD TV (The Hakha Times)\nBreaking News: Chin Ramkulh Minister Cheukhat Thlah An Si\nMah Hi Thawngpamng Theih Ahcun Thinlung Nih A Celh Hrim Lo!


Rangoon Khuapi Chung Cu Ngeihchia Tuk Siko.Ralkap Nih Mipi An Tlaih Thluahmah Cang Hna. – Chintanbo\nYangon Myone Kip Ah Ralkap Nih Mipi An Tlaih Thluahmah Hna.March 5 zaan ah Yangon Myone kip ah Ralkap nih mipi an tlaih thluahmah hna tiah theih a si. Sanchaung Myone, Insein Myone, Kyogone, Pazundaung 54 lam, Shwepyithar ah Security pawl tiang an tlaih thluahmah hna tiah thawngtheih a si. A poi hringhran ko, mipi it kho lo le hngilh kho loin um cuahmah a si ko. Zeitik ah dah Ralkap kut in kan himkhawh lai, ruah ah ngaihchia a si ko.\nThawngpaangdang Relchap Awk: By Saya Tluang Ceu Thang: Dr Sa Sa nih Ralkap pawl cu an hram in bawngh dih timh cang hna Suu Kyi telh in a hohmanh nih an ti khawh lomi Kawl ralkap uknak le 2008 phunghram pi cu Dr SaSa nih Vawlei pi theih in a hram in bawngh dih a timh cang. Mi cheu nih Dr SaSa dah ngai a vun dai ngai an ti.\nAn mawh lo a tuahmi an theih lo caah si.Siloah Kawlram UN palai Dr SaSa nih zeidah a tuah?A tuahmi tampi lakah a biapi bik simi cu Kawl ralkap pawl ICJ le ICC ah taza a cuai hna. Hihi zapi nih tuah khawh lomi a si. Ram pakhat ca hmanh ah a fawi lo. Phaisa $ millions tampi a dih. Cucu atu hi a buaipi i a bia zong an cohlan piak tiah theih a si. Zeitik ah dah misual kawl ralkap pawl hi Khungzung ah auh an si te lai timi a caan tuk lawng a duh cang. An luat lai lo.\nCun a pahnihnak Dr Sa Sa nih a tuah rihmi cu R2P a si. Cucu zei a si ti si cun UN ralkap a auh hna.UN ralkap hi ram pakhat a buai menmen ruang ah duh poh in auh le sawm khawhmi an si lo. Anmah nih ri an khiahmi a um i cu rikhiah an ngeihmi he aa tlak hnu lawng ah a buaimi ram ah an lut kho. R2P ti cu ‘Responsible to Protect’ ti a si i a buaimi ram pawl va remh le va kilven khi chim duhmi a si.\nHi rian a tlamtlinnak dingah UN nih special ralkap a ngeih ve.Cu R2P UN ralkap an luh khawhnak ding ah cun miphun ci hloh thah nawnnak a um hau siloah ralkap hriamtlai nih ning cang loin rammi thah le hremnak an tuah hau, Cun minung covo zei rel lo pawl an um hau.Cu an ngeihmi cu tutan Kawlram buainak ah ralkap nih an tuah. Ning cang loin mipi an thah hna an tleih cia mi zong meithal in an kah hna.\nHi thil hna hi Dr Sa Sa nih cherhchan in cathluan a tial i UN ah a pek hna. UN ralkap a hal hna.Cu a halmi hna cu UN nih an cohlan ti si cang. Kawlram chung UN ralkap an luh khawhnak hnga mipi lei lungtlin nak lawng hauh dawh si cang. R2P a hlawhtlin si cun Dr SaSa nih kawl ralkap cu Vawlei pi hmuh ah vangkhen in tengh dawh a si cang.\nKum 60 chung an i hruh pimi 2008 phunghram pi kum 15 chung Than Swe nih a sermi zong a um ti lo tu hi.Zei ti len hmanh in ralkap luatnak lam a um ti lo. An lam a pit. Meithal te an i put sawhsawh i si cang.


SAC Ralhrang Kut in Thantlang Khuami Minung 6 an Nunnak a Liam Cang – FIAKFAIROCK\nSAC Ralhrang Kut in Thantlang Khuami Minung 6 an Nunnak a Liam Cang\nAluancia August 25 in September 30 tiang ah Thantlang khuasa minung 6 cu SAC ralhrang kut in an nunnak a liam hna. A nunnak a liammi hna cu: (1) Pa Van Bawi Thang (kum 10) (2) Pa Uk Lian Kam (kum 14) (3) Pu Hlei Bik (4) Pastor Cung Biak Hum (5) Pu Ral Tu (kum 77) (6) Pu Hram Cung (kum 59) Thil Sining\n(1) Van Bawi Thang (kum 10): August 25 ah Thantlang khuachung ah SAC ralhrang nih meithal le bomb an kah ruang ah meithal kuan nih a khen i a nunnak a liam. (2) Pu Hlei Bik le Uk Lian Kam (kum 14): August 25 ah SAC ralhrang nih an kahmi bomb innleng ah chuahnak ah a puak i an nunnak a liam. A dang minung 11 hliamhma an pu hna.\n(3) Pastor Cung Biak Hum: September 18 ah Thantlang innkaang meithah bawmh ding in a kal lio ah SAC ralhrang nih an kah. A sui kutdonghrolh lak awkah a kutdong an tan. Phone le suimilam an lakpiak chap. (4) Pu Ral Tu le Pu Hram Cung: September 29, Hakha in Thantlang an rak tlun lei ah Thantlang khualuhnak pawng ah SAC ralhrang nih an kah hna. Credit : The Chin Journal\n← India Inpha vanlawng bual ah rammi sinak deu he Chinmi 14 an tlaih hna\nKayin Ramkulh ah DKBA nih SAC ralkap Bogyi tel in 4 kahthah →


Thawngpang Tha tuk Asi ee! Dr. Aung Myint Thang le Hringtu Apa Corona Virus In Teinak An Hmu Cang – Chin World News Evening\nJuly 24, 2021 July 24, 2021 Salai Van Chin News\nThawngpang Tha tuk Asi ee! Dr. Aung Myint Thang le Hringtu Apa Corona Virus In Teinak An Hmu Cang. Laimi nih kan bochan ngai mi Rev. Dr. Aung Myint Thang le hringtu apa cu Covid zawtnak in an dam cang tiah kan theih. A mah hi zumthlum, thikai le asthma ti bantuk zawtnak a ngei chih mi a si nain, Pathian thawng le a mah pumpak lungthawn nak thawng in Covid zawtnak a tei khawh hi asi. Cu lawng si loin, hringtu apa zong kum 80 asi ve cang nain Pathian le a mah lungthawnnak thawng in damnak a hmu ve. Pathian nih damnak le thawnnak pe chin hna seh.\nRev. Thawng Tha Thang nih a lung lawmhnak a langhter mi “Chin miphun caah Thawngtha Taktak: Kan chinmi nih kan i bochan tuk mi, Rev. Dr. Aung Myint Thang he tuzing cu kan i chawn, Amah hi zunthlum, thikai le asthma ngei bu in Covid a kan teipiak khotu a si. Lungṭhawnnak he covid a zuamchawh bakmi pa a si. Tuchun test results ah an nupa in negative an si cang.\nApa kum 80 a simi zong nih covid a kan teipiak khawh caah lunglawmhnak tampi kan ngei. An inn i kan mi hna nih testkit an chanh lio i kan lungre theihnak vialte kha cu tuanbia an si cang. Pathian caah a lethnih in kaa pe kho lai tiah a kan ti. What a victory in Jesus!”\nRelchih July 22 zinglei sulmilam 7:00 am hrawng ah khan Kamaing PDF nih Ralhrang rallokap cu an va kal hnawh hna i an chek point luh nak kut ka ah bomb in an kah hna tiah theih asi. Hi khah nak ah hin rallokap lei in a tlawm bik minung paa4 an thi tiah theih khawh tawk mi chung in an chim.\nMah hmanh hi thawng fiang that e in an theih khawh rih lo caah ah asi. Mah nak tam hmanh thih khawh an si. A tu lio hrawng hrang hi ralhrang rallokap pawl hi an hrang bak ve nain a thi mi an tam tuk cang. Nikhat ah hin atlawm bik in minung 20 hi an thi peng ti awk si ko. Minung thazaang cun an tlawm ngai cang ko men la.Thawngthar : A Nunnak Thap In A Chungle A Chanhtu Pu Lalsiamliana Nizan July ni 21 ah zanlei suimilam 6 hrawgah Mizoram Thentlang khua VCP Pu Lalsiamliana cu an innchung rawlchuannak Gas a lik mi in mei a chuah i a va luh hnawh i, inn lengah a hlonh.Video hi innleng ah gas dur a hlonh hnuah innpa chakthlang nih an lak mi a si.Inn le lo, nupi fale le pawngkam nih harsatnak an in lo nak dingah Pu Lalsiamliana nih innkang ding a vennak hi zohchunh awktlak ngai a si.


Mindat Ah Minung Pakhat A Nunnak a Liam Than - Online Newspaper\nMindat khua i Electric zung ah rian a ttuanmi Ko Wai Phyo Thanh cu meithal kuan nih a khen caah a nunnak a liam, tiah thawng kan theih. Ko Wai Phyo Thanh hi Mindat Electric zung ah Assistant Engineer a si. Electric zung ah a um lio ah meithal kuan nih a khen i a nunnak a liam hi a si.\nMindat khua ah minung pahnih an nunnak a liam cang. Nizaan ah kum 18 a simi CDF-Mindat chungtel Salai Thang Ghung Thang zong SAC ralkap nih an kahmi miakpi nih a khen i a nunnak a liam.\nMindat ah Naypyidaw in aa Thawhmi SAC Ralkap Helicopter Pahnih an Phan: Mindat khua kahdohnak a fah hnu ah Naypyidaw in SAC ralkap helicopter pahnih an rak i thawh i atu ah Mindat khua Van ah an zuang cuahmah, tiah Mindat zatlang bu lei rinattuan pakhat nih a hcim.\n“Helicopter pahnih nih Mindat khua an vel i an zuang cuahmah,” tiah a cunglei upa nih a chim. Mindat mipi uknak lei bu thawngzamhnak nih, “Nichuahlei ah palik sakhaan zawn in le Nitlaklei ah SAC ralkap bu no. 274 nih CDF-Mindat an doh hna,” tiah atulio Mindat thil sining a langhter. SAC ralkap lei nih Sniper le miakpi pawl an hman caah CDF lei hliamhma a pumi pawl khulrang in bawmhchanhnak an tuah khawh lo pin ah mipi nunhimnak ca zong ah ttihnung a si cang, tiah an langhter chih.\nSAC Ralkap nih Mindat Khua Hmun 2 in an Doh, Kahdohnak a Fak Ngai: Atulio Mindat khuachung kahdohnak a fak ngaingai. “Nichuahlei ah palik sakhaan zawn in le Nitlaklei ah SAC ralkap bu no. 274 nih CDF-Mindat an doh hna,” tiah Mindat uknak lei bu nih thawngpang an chuah.\nSAC ralkap lei nih Sniper le miakpi pawl an hman caah CDF lei hliamhma a pumi pawl khulrang in bawmhchanhnak an tuah khawh lo pin ah mipi nunhimnak ca zong ah ttihnung a si cang, tiah an langhter chih. Naypyidaw in SAC ralkap helicopter pahnih zong an rak i thawh i atu ah Mindat khua Van ah an zuang cuahmah, tiah Mindat zatlang bu lei rinattuan pakhat nih a hcim. “Helicopter pahnih nih Mindat khua an vel i an zuang cuahmah,” tiah a cunglei upa nih a chim. | Credit: The Chin Journal\nMinung 3 Chung Ah Pakhat A Luat, A Dang Pahnih Taza An Cuai Hna


Higuain: “Ronaldo Ruangah Juventus Nih An Ka Ṭhawl” - Ramleng Chinmi\nHomeSportsHiguain: “Ronaldo Ruangah Juventus Nih An Ka Ṭhawl”\nHiguain: “Ronaldo Ruangah Juventus Nih An Ka Ṭhawl”\nOctober 18, 2018 Dar Din Sports 0\nGonzalo Higuain nih Cristiano Ronaldo cawk an duh ruangah Juventus nih hramhram in an chuahternak kong a chim.\nArgentine hmaikal Gonzalo Higuain nih hin Juventus nih July thlaah khan Ronaldo cawk an duh ruangah an club in an chuahternak a si tiah a chim. Atu ah hin loan in Italian club dang AC Milan ah a chuih cuahmah lio a si.\n2016 ah khan Higuain hi Juventus nih Napoli sinah €90 million in an rak cawk. Juventus cu season hnih chungah Serie A ah kawl 40 a khumhpiak hna. Juventus nih ruahchannak nganpi he an cawk hnuah an i ruahchanmi UEFA Champions League title a lakpi khawh hna lo ruangah Higuain cungah ruahchannak an ngei ngam ti lo.\nJuventus nih hin Champions League title lakpi khotu dingah an zumhmi Ronaldo an cawk i, an i ruahchanmi ram phakpi dingin an zumhmi a si caah Higuain an chuahternak hi a si tiah ruah khawh a si.\nHiguain nih hin Juventus chuahtak a duh rih lonak kong a chim i, August thlaah khan AC Milan ah ai ṭhial i, seaon dongh tikah khin AC Milan le Higuain hnatlaknak an ngeih ahcun an cawk khawh thai te lai.\n“Juventus chuahtak hi kai tim hrimhrim lo, club nih an ka zohkhenh ning a ṭhat pinah ka team-mate hna le fans pawl zong nih an ka tlaihchan ngai ko tiah ka ruah. Chuak dingin ka hal hrimhrim hna lo, asinain an ka ṭhawl diam ko” a ti.\nA chim rihmi cu, “Boruak ṭha lem lomi a hung um ti ka hngalh i, a hnuah Ronaldo an cawk i kei cu sirah an ka hnawl thai. Milan kha a hramthok tein ka tlaihchan colh i, Juventus nih an ka duh taktak lo tikah fawizaang tein biakhiahnak ka ser colh ve. Juventus chuahtak kha cu keimah duhthim khawhnak a si hrimhrim lo” a ti.\nJuventus caah Serie A title 2 le Coppa Italia title 2 a lakpitu Higuain nih, “Juventus caah biatak tein ka rak i zuam ve tawn i, title zong tam ngai ka lakpi manh hna. Cristiano an cawk hnuah dirhmun sang chinchin ah um an duhnak kong an chim i, ka caah hmunhma a um ti lonak kong an chim fawn” tiah a chim.


A Pam Taktak Si: Ka Ihpi Tuah Uh Ka Haw Tuk Tiah Chinnu Nih Live Video Bak In A Chim – Chin World News Evening\nMay 17, 2020 Salai Van Hmuhning\nHi video ka hmuh ahhin khua tampi ka ruat ve. Kan unau China ah a ummi Chhe Kuh timi cu hi video/live voi tampi ai thlah bal cangmi a si. A caan ahcun beer/zu a dinnak lio tibantuk le kuak a zuak lio tibantuk hna live in ai thlah tawn. A muisam zoh tikah a paam ngaingai. A mui le sam le ai tuk fawn ko nain a nun zoh tikah zaangfak ngaingai a si. VIDEO timi rak hmehpiak\nAmah hi Mizo holh, Falam holh, tibantuk holh tampi a thiammi a si. A min ai tuahning zoh tikah Mara lei min a lo ngai nain a khua min taktak ai chim ve lo. Mizo holh hi a hman deuhmi a si i China ah rianṭuan in ummi si dawh a si. Atu le ti ngacha in live ai thlah i holh dawh lo pipi hna a chim tawn. Live video chung bakah hitihin a chim” Rak ka veilo tuah uh! Ka haw tuk ka celh lo, ihpi a ka duhmi nan um ahcun ka umnak ra uh,” tiin Live video bakah a chim ko a pa taktak. A chimnak video kan rak chiah chih!\nTutan ah kan rak taarmi zong hi kuak a zuak lio bak a si. A muisam hi ṭha tein zoh ulaw Mizo leimi muisam cu a keng tuk loh. Kanmah leimi Chinmi muisam te a keng hih! Kan fa ka nau le tam deuh cu pawcawmnak kawl in China, Macu, Singapore tibantuk ah ai hlawhfami an tam ngaingai. Kan ram a ṭhat lo ruangah zongah a si pah.\nMi ramdang an va phak tikah nulepa nih hmu lonak hmun a si tikah lam pial sual a fawi ngaingaimi a si. Hawikom phunphun an va komh tikah an komhmi hna an hawile cheukht a zu ding sa ei hna an rak si i hawikom ṭhalo komhnak in anmah zong zu ding sa ei ah ai chuahmi tampi an um. A felmi taktakmi zong an um i a hrokhrawlmi zong an rak um ve. Kan unau nu video kan chiahmi zoh khawh a si. VIDEO timi hmehpiak law zoh khawh a si lai.


A chim ning bantuk in January 6 ah a tuah tak tak ko lai ti an zum cang\nUS thawngpang cu a buai chin lengmang cang ko, President Trump zong a sum duh ti lo, a lungah um mi poah a chim thluamah ko cang. Tu tiang ka sungh ti a chim duh lo nak ruang cu mah January Ni 6 a vun phan ding mi kong hi si lai tiah mi tampi nih an zum\nMah election hlennak hi US ram, tuanbia ah a ngan bik a si lai. Mah bantuk in evidence a um ko buin thil dothlatnak zeihman an tuah lo mi cu,\nJoe Biden fapa kong relchap duh mi caah….Joe Biden duh lo tuk mi, Trump nih tuah a tim mi cu a tlung cang lai hi. Joe Biden cu Nihnih Ni ah a fapa Hunter Biden kong ah media nih bia halnak an tuah, Russia disinformation a si kho lai maw?\nJoe Biden nih cozah zong cu a mei in a zulh tawng ko cu tiin a chim, Keimah justice Department pawl nih an tuah ding mi an tuah lai, biakhianak le thil sining kongah hruaitu pawl kut ah a um te lai tiin a chim. FBI nih Hunter Biden laptop an tlaih mi a chungah um mi pawl kongah dothlatnak tuak an nih thawk ve cang.\nFBI le Justice Department officials nih acting Director of National Intelligence John Ratcliffe sin ah Hunter Biden Laptop chungah um mi hna hi Russia disinformation campaign targeting Biden a si lo ti fiang tein an chim cang\nAttorney General Bill Barr nih Hunter Biden tax affairs dothlatnak kongah special Councel tuah a hau lo ti a chim cang. Republican pawl nih Hunter Biden laptop kongah dothlatnak tuah ding hrim tiah an duhnak an langter cang kha.\nMah kongah President Trump nih Special Councel kong ah a lungput zong fiangtein a chim cang kha. Atu cu FBI Director thar kutah thil zeipaoh a um dih cang caah a rau hlan ah thil sining cu thei a si cang lai\nMah thawngpang hi US mipi nih thei an duh ngai mi a si. Joe Biden fapa Hunter Biden nih mah bantuk in ramdang he pehtlaihnak a ngei mi hi Joe Biden Vice President a rak si lio ah thil a cang mi a si\nMah Hunter Biden le ramdang pehtlaihnak an ngei mi kongah a pa Joe Biden zong nih thil zeimawh a tuah lai ti hi an zum ning a si. A rau hlan ah thawngpang fiang thei a si cang lai. Source-RTK\nBe the first to comment on "A chim ning bantuk in January 6 ah a tuah tak tak ko lai ti an zum cang"